Jean Babilée - Wikipedia, entziklopedia askea.\nParisko 6. barrutia eta Paris, 1923ko otsailaren 3a\nParis, 2014ko urtarrilaren 30a (90 urte)\nkoreografoa, ballet dantzaria eta Frantziako Erresistentziaren kidea\nParis Opera (en)\nOhorezko Legioko zalduna (2001eko apirilaren 11)\nJean Babilée (jaiotza-izena: Jean Gutmann; Paris, 1923ko otsailaren 3a – ibidem, 2014ko urtarrilaren 30a) frantses dantzaria eta koreografoa izan zen. Parisko Opéran egin zituen ikasketak (1936-1940), eta Volinineren eta Gsovskyren ikasle izan zen han. Ballets des Champs-Élysées konpainiako dantzari nagusi izan zen 1945etik 1950era, eta han sortu zituen Jeu de cartes (1945, Karta-jokoa, Stravinski, Janine Charrat), Le Jeune Homme et la Mort (1946, Gizon gaztea eta Heriotza, Bach, Wakhévitch, Cocteau, Roland Petit) eta Till Eulenspiegel (1949, R. Strauss, Tom Kéogh) lanak. Hainbat herrialdetan dantzatu zuen, hala nola Estatu Batuetan, Kanadan eta Italian. 1952an, Parisko Opérak kontratua egin zion, eta, 1955ean, bere konpainia sortu zuen. Konpainia horrekin sortu zituen Balance à trois (1955, J.-M. Damase, Tom Kéogh), Le Camaléopard (1956) eta Sable (1956) lanak. Frantziako hainbat eszenatokitan aritu ondoren, Ballet-Théâtre Contemporain konpainian lan egin zuen Amienseko egoitzan, eta han sortu zituen Hai-Kai (Webernen musikarekin) eta Histoire du soldat (1971n, Stravinski). 1972-1973an, Rhineko Balletaren zuzendari artistikoa eta koreografoa izan zen. Maurice Béjartek harentzat sortu zuen Life (1979, New York). 1983an, dantzara itzuli zen Jacques Higelinen Rock ikuskizunarekin, Neguko zirkuan. 2000n, Le Mystère Babilée zuzendu zuen Patrick Bensardek, Babiléeren ibilbide profesionala kontatzen duen dokumentala.


2010 agosto – Informática Aplicada a la Investigación\nFastest Fourier Transform in the West liburutegiak, Fourier-en edozein transformatu egiteko.\n3.2.2 bertsioa instalatuta dago /software/fftw-3.3.3 direktorioan. Hainbat erakoak konpilatu dira (threads, simple precission,etab.)\nLiburutegi hauekin linkatzeko erabili\nInformazio gehiago fftw home page.\nTarifa hau UPV/EHUko ikerlari eta zentruentzako da. Zerbitzu teknikoa eta aplikazioentzako barne dago. Tarifa hauek 2019ko irailaren 1etik 2020ko abustuaren 31era arte egongo dira indarrean.\nCPU araberako tarifa\nIkerkuntza talde bakoitzarako tarifa izango da 0.004 €/ordu/core\nDautak edukitzeagatik fakturatuko da. Hurrengo irizpideak jarraitu dira tarifa ezartzeko\nEz da fakturatuko erabiltzailerari 3 GBetatik baino gutxiatik.\nBeheko taulako salneurriak erabiliko dira GB extra bakoitzeko, taldeak urtean erabili duen kalkulu denboraren arabera.\nHilabete bakoitzerako GB extra bakoitzeko tarifak\nCPU Erabilera Biltegiratze Tarifa\n(urte osoan egunetan) (€/Gb) hilero\nCPU araberako tarifa 2019ko abustuaren 31 arte\nIkerkuntza talde bakoitzarako tarifa izango da:\nTalde batentzako tarifa 0.011 €/ordu/core izango da 18.939,39 kalkulu egunetara iritxi arte (5.000 €-ri dagozkie egun horiek).\nKontsumo hemendik aurrera kalkulatzen dena 0.003 €/ordu/core salneurrira fakturatuko da.\nAholkularitza eta heziketa\nIkertzaileen artean ikastaro, mintegi eta helburu honetarako egokiak diren bestelako makanismoen bitartez, konputazio zientifikoko praktika hoberenak bildu eta barreiatzea.\nKodeak diseinatu edo hobetzeko laguntza, erabiltzaileei liburutegien, konpiladoreen eta abarren erabilerei buruzko aholkuak emanez.\nAplikazioen erabilera eraginkorrean laguntza, beharrezko denean paralelizazioari eta datuak maneiatzeko estrategiei buruzko laguntzarekin.\nIkerketa taldeak dituen baliabide informatikoak optimizatzeari buruzko aholkularitza.\nSoftware/Hardware beharrak identifikatzeko laguntza, arazo zientifiko zehatzak konpontzeko.\nQsite Nola Bidali


naiz: editoriala - Ziurgabetasuna eta ebidentziak\nZiurgabetasuna eta ebidentziak\nEzohikoa izan da Maiatzaren Lehena, ezohikoak izaten ari dira EAEko hauteskundeak bertan behera geratu izana eta orain berriro deitzeko dauden gorabeherak, ezohikoak dira eguneroko bizitza eta lana… gauza asko, ia denak zalantzan jarri diren seinale. Koronabirusaren pandemiak dena hankaz gora jarri du, eta duda-mudak dira nagusi, konfinamenduaren amaiera nola izango ote den egunerokoan ikusteke, ondorengo hilabeteetan zer gertatuko ote den argitzeke… Ziurgabetasuna da jaun eta jabe. Ziurgabetasuna eta beldurra, gaitzari eta krisi ekonomikoak ekarriko dituen ondorioei beldurra. Heriotza egunero dago pertsonen eta familien inguruan, gehiegizko ordaina kobratuz.\nSisteman sekulako zuloak eta gabeziak ikusi dira, batez ere osasungintzan eta sektore zaurgarrienak diren zaintzarenetan. Nagusien egoitzetan gertatutakoa izugarria izan da. Neoliberalismoak murrizketak areagotu ditu azken hamarkadan, eta zenbait gutxi batzuen interesak guztion osasunaren gainetik jartzeko prest direla dakusagu, lehentasuna pertsonen gainean jarri beharrean porlanean jartzen delarik. Muturreko liberalismo ekonomikoa aldarrikatzen dutenak berekoiak izateaz gain, lotsagabeak ere badirela begien bistan geratu da, beren arazoak eta balizko galerak konpontzeko, horretarako bai, Estatuaren esku-hartzea eskatzeko ez baitute inongo ahalkerik izan. Eta eskari horiek ez direla erantzunik gabe geratzen presente izan beharko genuke; 2008ko krisialdian bankuei emandako dirutza gogoratzea besterik ez dago.\nAlarma gorriak piztuak ziren, adibidez, klima larrialdia dela-eta, baina oraingoan bat-batean sortutako krisi berri honek are eta nabarmenago utzi du beste sistema justuago batzuk behar direla, beste modu batzuk behar direla pertsonen eta komunitateen garapenerako. Jasangarriak, bidezkoak. Are gehiago krisi honen ondorio lazgarriak betikoen bizkar gainean erortzeko arriskua badago. Maiatzaren Lehenaren mezua izan zen hori ere.


Emakume nekazarien eskubideak aldarrikatu dituzte Antzuolan - Antzuola - Goiena.eus\nEmakume nekazarien eskubideak aldarrikatu dituzte Antzuolan\nLarraitz Zeberio Lekuona 2017-10-23 14:57\nBarikuan bete egin zen Antzuolako Olaran aretoa Baserria afizio-ofizio izeneko solasaldia entzuteko. Herriko lau emakume nekazariren bizipenak ezagutu eta Emakume Nekazarien Estatutua garatzearen garrantzia azpimarratu zuten.\nMaider Arregi eta Onintza Enbeita bertsolariek bertsotan egin zituzten aurkezpen lanak eta bertsoen bitartez josi zituzten solasaldiko tarte desberdinak. Lehenengo eta behin Antzuolako lau emakume baserritarrek beraien bizi-esperientzia kontatu zituzten. Hizlariak izan ziren Bidaurre baserriko Kontxi Izagirre, Lapatzako Maje Gorritxo, Egurrebaiko Matilde Ortueta, eta Pikunietako Josebe Blanco. Nork bere arrazoiak ditu baserritar izateko.\nEmakume baserritarraren ofizioa ez da erraza. Garrantzitsua da lanbidea gustuko izatea. Horixe Antzuolako solasalditik ateratako ondorioetako bat.\nEuskal Autonomia Erkidegorako orain bi urte onartutako Emakume Nekazarien Estatutuari buruz ere jardun zuten Antzuolako solasaldian. Maite Aristegik azaldu zuen berez lege horrek emakume baserritarraren eskubideak eta berdintasuna lortzeko arlo desberdinetan eman beharko ziren pausoak jasotzen dituela, baina ez dela garatu.


Montpensier - Wikipedia, entziklopedia askea.\nMontpensier (frantsesez eta ofizialki: Montpensier) Okzitaniako udalerri bat da. Administratiboki Frantziako Puy-de-Dôme departamenduan dago, Auvernia-Rodano-Alpeak eskualdean. 2013an 372 biztanle zituen.\n46°02′08″N 3°13′11″E / 46.0356°N 3.2197°E / 46.0356; 3.219746°02′08″N 3°13′11″E / 46.0356°N 3.2197°E / 46.0356; 3.2197\nSaint-Genès-du-Retz, Aigueperse, Bussières-et-Pruns, Effiat eta Vensat\n230 (%49.5) 217 (%46.7)\n2007an Montpensier udalerrian erroldatutako biztanleak 372 ziren. Familiak 139 ziren, horien artean 25 pertsona bakarrekoak ziren (8 bakarrik bizi ziren gizonak eta 17 bakarrik bizi ziren emakumeak), 55 seme-alabarik gabeko familiak ziren eta 59 seme-alabak dituzten bikoteak ziren.\n2007an 161 etxebizitza zeuden, 145 familiaren etxebizitza nagusia ziren, 9 bigarren erresidentzia ziren eta 7 hutsik zeuden. 160 etxeak ziren eta 1apartamentu bat zen. 145 etxebizitza nagusietatik 133 bere jabearen bizilekua ziren, 6 alokairuan okupaturik zeuden eta 5 doan lagata zeuden; 1ek gela bat zuen, 1ek bi zituen, 10 etxek hiru zituzten, 50 etxek lau zituzten eta 82 etxek bost zituzten. 115 etxek euren parking plaza propioa zuten azpian. 49 etxetan ibilgailu bat zegoen eta 86 etxetan bat baino gehiago zituzten.\nMontpensier udalerriko biztanleria-piramidea 2009an .\n2007an lan egiteko adina zuten pertsonak 259 ziren, horien artean 184 aktiboak ziren eta 75 inaktiboak ziren. 184 pertsona aktiboetatik 174 lanean zeuden (99 gizon eta 75 emakume) eta 9 langabezian zeuden (2 gizon eta 7 emakume). 75 pertsona inaktiboetatik 23 erretiraturik zeuden, 26 ikasten zeuden eta 26 "bestelako inaktibo" gisa sailkaturik zeuden.\n2009an Montpensier udalerrian 159 unitate fiskal zeuden, 412 pertsonek osaturik. Pertsona bakoitzeko diru-sarrera fiskalaren mediana urteko 17.777,5 euro zen.\n2007an zeuden 6 komertzioetatik, 1 material elektrikoaren fabrikazioko enpresa zen, 2 eraikuntza enpresak ziren, 1 ibilgailuen saltze eta konpontze enpresa zen, 1 ostalaritza eta jatetxe enpresa zen eta 1 finantziazio enpresa zen.\n2000. urtean Montpensier udalerrian 17 nekazaritza-ustiategi zeuden, 528 hektarea erabiltzen.\nAzken aldaketa 18 urria 2021(e)an, 21:05(e)tan


gugaz ez dagozenak gogoan eta herri langilea bihotzean\n| 2020-04-11 13:21:00\nZeberioko ehbilduk Aberri Eguna ospatzeko Euskal Herria Baterak egindako deialdiarekin bat egiten du\nZeberion COVID-19aren aurrean neurri eta proposamen sorta\nGure herrian COVID-19aren kontura sufritzen gabiltzan egoeran, Zeberioko EH Bildutik Udal Gobernuari helarazi diogu martxan jartzeko neurri eta proposamen sorta bat, Zeberioztarroi krisi sanitario horrek ekartzen eta ekarriko dituen ondorio eta eraginei aurre egiteko.\n| 2020-04-03 16:47:00\nCOVID-19ak eragindako egoera dela eta Zeberioko EH Bilduren Udal Taldetik honako proposamenak helarazi nahi dizkiogu Zeberioko Udal Gobernuari:\n- Mahai bat abian jartzea hartutako neurriak eta informazioa kontrastatzeko, proposamen berriak egiteko eta martxan jarri beharreko neurriak eztabaidatzeko balio behar duena. Bertan, ordezkari politikoez gain, egongo lirateke, eragin zuzena duten udal arloetako arduradunak, hau da, Gizarte ekintza, berdintasuna zein herriko medikua, baita egoera honetan interes berezia izan dezaketen elkarteak ere.\n- Nagusien artapena eta jarraipena egitea bermatu behar dugu. Nagusiekin edo etxetik atera ezin eta inguruan oinarrizko beharrak nork asetu ez duenarekin harreman zuzena izan.\n- Etxez etxeko laguntza zerbitzuaren jarraipena: azaroan eskatuta dagoen arren, oraindik ez dugu informazio nahikorik atal honetan. Jakin nahi dugu, beraz, zenbat erabiltzaile dauden, zenbat langile dauden, zein lan baldintzetan eta segurtasun neurrirekin egiten duten lan, langileen kontratuetan izan diren aldaketak, etabar.\n- Beharrezkoa da herriko egoitzetan behar beste langile lanean dabiltzala eta segurtasun neurriak dituztela ziurtatzea.\n- Osasun eta zaintza arloko langileek egoera biziki larria eta konprometitua bizi dute Zeberion, eta batzuek nahiago lukete berea ez den etxe batean lo egin, beraien eta hurkoen atsedena eta osasuna bermatze aldera. Arlo horretan udalarentzako lan egiten duten langileei aukera hau eman behar diegu, besteak beste, udal egoitzetan lanean ari direnei eta etxez etxeko langileei, kontratazio bidezko zerbitzua izan arren. Horretarako udalak dituen erabilpen gabeko etxebizitzak aukera egokia da, esaterako, apartamentu turistikoak edota herrian egon daitezkeen ostatuak.\n- Zeberioko Boluntarioen taldeari zabalpen egokia ematea, beharra duten pertsonei jakinaraziz.\n- Indarkeria matxista iraganean bizi izan duten edo gaur egun bizi duten emakumeei babesguneak eskaintzea. Ezinbestekoa da indarkeria matxista sufritutakoei arreta eta informazio zerbitzuak mantentzea eta indartzea. Biolentzia hori jasan duen emakumeak ez du erasotzailearekin bizitzen segitu behar.\n- Sistemaren kolapsoak hala eskatuz gero, udal esparruak egokitzea, laguntza sanitario azpiegitura moduan.\n- Kaleak eta eraikinak desinfektatzeko, egoerak hala eskatuta, suhiltzaile edo herritar boluntarioekin kontatzea.\nArlo zaurgarri eta ahulei laguntzea. Pertsonok ez dugu krisi hau ordaindu behar:\n- Salbuespen egoera honetan ondorio larriak pairatzen ari diren ostalaritzari eta komertzioei tasa eta zergak atzeratzea, krisiak dirauen bitartean. Halaber, titulartasun publikoa duten lokalei, itxita egon diren garaia, ez zaie alokairua kobratuko.\n- Era berean, salbuespen egoera honek irauten duen bitartean, Zeberioko herritarrei tasa eta zergak atzeratzea (zirkulazio-zerga, zaborra, ...). Horren ondorioz, babes soziala bermatzeko beharrezkoa baldin bada, aurrekontuetako partidak birformulatzea.\n- Ohiko etxebizitzaren hipotekaren ordainketa atzeratzeko eskatzen diren tramiteak udalak ahalik eta lasterren eta on-line egitea, errolda agiria, esaterako.\n- Beste diru sarrerarik ez duten edo langabezia kobratzen ez duten herritarrentzako laguntza abiatzea edo, esaterako, herrian bertan janaria edo botikak erosi ahal izateko bonoak banatzea. Baita, egun, AES laguntza jasotzen dabiltzanei ematen segitzea (salbuespen egoera honek irauten duen bitartean) eta eskatzaile berriei tramiteak ahalik eta gehien bizkortzea. Paperak gabeko pertsonei ere bai.\n- Udal-langileen soldatak bermatzea eskatzen dugu.\n- Azpikontratatutako zerbitzuak ez eteten saiatzea eta, edonola ere, zerbitzu hauek burutzen dituzten langileek ondoriorik ez izatea, ez kontratuan ezta soldatan ere.\nZeberion, 2020ko apirilaren 3an\nZeberioko EH Bildu\nM8 Burujabetza Feminista\nGure bizitzen eta lurraldeen jabe Euskal Herrian erabaki nahi dugu emakumeok\n| 2020-03-05 15:54:00\nZeberion emango diren ekitaldietan parte hartzeko deia egiten dizuegu:\n+D2 IMPRO antzerki feminista\nMartxoaren 6an, arratsaldeko 19:00etan\nKancaneo taldearen eskutik\nMartxoaren 8an, 13:00etan\nHitzaldia: El feminismo, hoy. Situación y retos\nMartxoaren 12an, arratsaldeko 19:00etan\nIrantzu Varelaren eskutik\n2020ko Urtarrileko EHBZ INFOa\nAzaroaren 28an Ohiko Osoko Bilkura burutu zen Zeberion. Hainbat gai jorratu ziren.\nINFOa | 2020-01-12 12:27:00\nAzaroaren 28an Ohiko Osoko Bilkura burutu zen Zeberion. Hainbat gai jorratu ziren. Hona azpimarragarrienak:\nHirigintza Plan (HAPO) berria aho batez onartu zen\nEH Bilduren Udal Taldeak irakurketa baikorra egiten du onarpenaz: agintean ginela bultzatu genuen parte-hartze prozesuaren bitartez ezarritako oinarriak mantendu dira. Horri esker, arau berriek Zeberioko ingurumena hobeto zaintzeko eta lurraren erabilera egokia sustatzeko aukera emango digute. Zeberioko EH Bilduk den-dena emango du onartu berri den HAPOa benetan betetzeko.\nZeberioko EH Bilduren iritziz EAJ/PNVk bultzatzen duen turismo eredua zenbakiei eta datuei bakarrik erreparatzen die: ekuazioa, Zeberion, apartamentu turistikoetan gero eta jende gehiagok gaua ematea = turismo gehiago = hobeto Zeberiorentzat. Ordea, ez dute kontuan hartzen zertan etorri diren pertsona horiek, kasu, Bilbo eta beste gune interesgarriez gain, gure herria ere izan behar du jomuga. EH Bildun pentsatzen dugu gure eskaintza turistikoa dauzkagun berezitasunetatik sortu behar dela: nekazaritza, natura, kultura, bertoko produktuen kontsumoa ... Horren ildotik, estudio baten erabilera Nekazalgunearekin lotu zen, proiektu hori herriarentzat estrategikoa delakoan. Horregatik ez dugu ez ulertzen ez onartzen, EAJ/PNVk alkatetzatik Nekazalgune proiektua etengabe erasotzea: lortu ziren lurrak jabeei itzultzea, kontserbera ondoko erabilera anitzeko espazioa okupatzea, eta, azkena, Ermitabarriko estudio guztiak turismorako uztea.\nAdierazpen instituzionala automozio sektorearen inguruan\nIgorreko Batz eta Araluce enpresen egoera dela eta, adierazpena onartu du Zeberioko Udalbatzak testu bateratu baten bitartez. Helburu nagusiak bi dira: batetik, langileei elkartasuna adierazi, eta, bestetik, Bizkaiko Foru Aldundiari eta Eusko Jaurlaritzari eskatu beraien eskuetan dauden lanabes eta bitarteko guztiak ipini ditzatela automozio sektoreak Arratia bailaran pairatzen duen egoera larriaren ondorioak arintzeko, eta Arratiarako Plan Industrial bat diseinatzeko eta berori aurrera eramateko bitartekoak jartzeko.\nZeberioko Udalaren Azaroaren 25eko adierazpen instituzionala, Emakumeen Kontrako Indarkeriaren Aurkako Nazioarteko Egunean.\nUdalbatzak aho batez onartu zuen EUDELen adierazpena, EH Bilduk gutxieneko edukiak gordetzen dituela uste du eta, baina guk beste testu bat aurkeztu genuen, konpromiso zehatzak batzen dituena, marko orokorraren irakurketaz eta erreparazioaz haratago, EAJ/PNVk atzera bota zuena. [https://labur.eus/2019azaroak25]\nAurreko adierazpenarekin bezala, hemen ere Zeberioko EH Bilduk berea aurkeztu zuen, Zeberiorako hainbat proposamen zehatzak batzen zituena, eta berriz ere, EAJ/PNVk atzera bota zuen, testu bateratu bat sortzeari inongo aukerarik eman gabe. Hitz eta testu samurretatik haratago joateko beharra ikusten dugu Zeberioko EH Bildun, konpromiso zehatzek eta neurri jakinek ematen diotelako zentzua adierazpen bati. [https://labur.eus/2019eus]\nSuteen kontrako materiala\nUdalbatzan alkateak Zeberioko auzoetan banatuta dagoen suteen kontrako materiala aztertu eta falta dena edo baldintza txarretan dagoena ordezkatzeko asmo sendoa azaldu zuen. Zeberioko EH Bilduk, bere momentuan martxan jarri zuena proiektu hau, oso garrantzitsutzat jotzen du proiektuak aurrera egitea, suteek gure bizilagunengan, baserrietan, ondarean eta ingurunean eragin ditzaketen kalteak ahalik eta txikienak izan daitezen.\nEusebio Aldekoa egoitzak 30 urte bete ditu, zorionak!\nJaiak ondo igaro dituzuelakoan, urte berri ona opa dizue Zeberioko EH Bilduk!\nEH Bildu: aurrera Zeberion, Bizkaian eta EAEn\n2020ko uztaila. EH Bildu, gehien hazi den indarra: 248.000 boto; 22 ordezkari\nCOVID-19ari PLANTO egiteko neurriak\nOrdenantza berrien proiektuari ekarpenak\n2020ko Maiatzeko EHBZ INFOa


2018ko abuztuaren 17a, ostirala | Ordua Euskal Herrian 07:46:21\nIsabel Vallet eta Georgina Monge CUPeko kideak dira eta errepublika feminista eraikitzeko diskurtsotik praktika politikora jauzi egiten denean ikuspegi feminista nola lantzen den aztertu dugu beraiekin. CUP 32 udaletan ari da gobernatzen, eta azpimarratu digute lan asko egin bada ere, ikaragarri dagoela egiteko.\nIsabel Vallet, erdian, eta Georgina Monge, eskuinean, Bartzelonako Gràcia auzoan egindako mahai-inguruan. Argazkia: Jordi Borràs.\nIsabel Vallet CUPeko militantea izateaz gain, Endavant mugimendukoa ere bada. CUP Kataluniako Parlamentura lehenengo aldiz aurkeztu zen legegintzaldian diputatu izan zen 2013tik 2015erako tarte laburrean. Georgina Monge CUP babestu zuen Crida per Sabadell alderdi politikokoa da. Alderdi hori ari da gobernatzen Sabadelleko Udalean. Justa Revolta talde feministako kide ere bada.\nHala galdetu diegu solaskideei, ea independentismoaren irakinaldiarekin batera egosten ari den indar feminista Katalunian. Mugimendu feministaren gorakada ez dute kokatu procés-arekin batera, beste bi gertaera azpimarratu dituzte: abortatzeko eskubidearen aldeko mugimendua, Alberto Ruiz Gallardón Espainiako Justizia ministro ohiak Sexu eta Ugalketa Osasunaren Lege Organikoa aldatzea proposatu izanak eraginda; eta Parekidetasun Legea. Konstituzio Auzitegiak legea partzialki etenda dauka. Mugimendu feministak eremu politikoan aritzeko tresna baliagarritzat hartu zuen CUP. Lorpen instituzionalen ikuspegitik sinbolikoagoa izan zen lehenengo legegintzaldia eta aldiz borrokaren ikuspegitik indartsua. Valletek oso bestela azaltzen du bigarren legegintzaldia. Parlamentukoak baino, udaletako lanak hartu zuen indarra. 32 udaletan ari dira gobernatzen. Feminismoaz gogoeta sinbolikoa bigarren mailan utzi eta praktikan emakumeen bizi baldintzak hobetzeko neurriak lantzen hasi ziren. “Hori askoz zailagoa da, –dio Valletek–, zeren lan erreproduktiboez eta zaintza lanez hitz egin behar duzu, lan horiek emakumeen ardurapetik atera eta sozializatzeko neurriak hartu behar dituzu, zerbitzu publikoak aztertu behar dira, munizipalizazioak landu nahi genituen...”.\nUdal feministak terminoa erabiltzen dute eta programa politikoak dioen bezala lan garrantzitsuenetako bat burujabetza berreskuratzea da. Burujabeak elikagaietan, bizitokian, energian, enpleguan, kulturan, parte-hartzean eta erreprodukzioan. Hortxe, esate baterako, udal kudeaketan aurkitzen duten zailtasun handietako bat: burujabetza horietako bakoitzak atal bat osatzen du eta genero gaiak erreprodukzioaren atalean pilatzen dira. Hala dio Mongek: “Beste burujabetza guztiak zeharkatzen ditu generoak, baina zaila egiten zaigu hori ulertzea, genero gaiak generoaren zakuan pilatzen dira”. Udaletan genero ikuspegiko politikak egiteko zailtasunak mota askotakoak dira. Udal langile askok ez dute genero heziketarik eta sarri ikasteko eta hezteko gogorik ere ez; langile gehiago kontratatzeko dirurik ez dago; Espainiako Estatuarekiko konpetentzia arazoak dituzte. Azken horri buruz adibide bat: udalak langile bat azpikontratatu nahi du eta jakin nahi du azpikontratatzera doan langilearen enpresak langile emakumezkoei eta gizonezkoei soldata bera ordaintzen dien. Bada, enpresak uko egin diezaioke informazio hori emateari, Espainiako Estatuko legediak ez du horretara behartzen. Udal politika feministak egiteko zailtasunez ari garela datu esanguratsua eman digute solaskideek, gobernatzen duten 32 udaletako inork ez du superabitik. “Zuei inbidia dizuegu”, diote.\nCrida per Sabadell talde politikoko zinegotziek kargu politiko horren autoesplotazioaz gogoeta egin zuten, ikuspegi feminista landuz\nOztopoak oztopo, zein ekintza ari dira bultzatzen udaletan? Egiteko errazenen eta zailenen multzoak egin dizkigute. Errazenak: gizonentzako maskulinitate ikastaroak, jaietan sexu erasoetarako protokoloak, haurtzaindegietan koheziketa plana... Askoz zailagoak, tartean lehen Valletek aipatu dizkigun batzuk: zerbitzu publikoak diseinatzea, munizipalizazioa, udaleko aurrekontuak genero ikuspegitik lantzea...\nDiskurtsoan agian ez, baina praktika politikoan eta beren antolakuntza feminizatzerako orduan gabezia handiak dituztela aitortzen dute, asko eginda bai, baina ikaragarri egiteko.\nAnna Gabriel eta beste hainbat emakumeren aroa\nDatu batzuk eskaini dizkigute. Ezker independentistaren militantziaren %30 da emakumezkoa, eta kopurua handitzea asko kostatzen zaie. Aldiz, azken hauteskundeetarako zerrendetan emakumeak %52 ziren eta gizonak %48. Valletek legegintzaldika egin du errepasoa. Lehenengo legegintzaldian CUPek aurpegi maskulinoa zuen, David Fernández zen buru. Alderdi politikoa saiatu zen profil publiko bakarra sortu beharrean bat baino gehiago izaten, baina hedabideen aldetik ez zen ondo hartua izan. Gainera, CUPeko bigarren aurpegia bistaratzea lortzen zutenean emakumeek ez zuten ezer irabazteko, ilaran zegoen bigarrena ere gizona baitzen. Bigarren legegintzaldian bestela jokatu dute. Buru publikoa Anna Gabriel izan da eta horretaz gain beste hainbat emakumek presentzia handia izan dute eremu publikoan. Ziur daude emakume militante kopuruak gora egin duela bigarren legegintzaldian, diskurtso feminista duelako mugimenduak eta emakumeak politika egiten ikusi dituztelako. Bestalde, Valleten ustez, ez da kasualitatea lehen lerroan egon diren emakume horiek iritzi publikoaren aldetik jaso duten tratu txarra.\n2015eko hauteskundeetan, aldiz, atzera egin zuen CUPek. Lau probintzietako zerrendaburuak gizonezkoak izan ziren. Kritikak jaso zituzten eta kritikok zilegiak direla diote. Honela justifikatzen du mugimendu politikoak gertaera: ez dago kide gutxiko kontseilu exekutiborik zerrendaburuak hautatzeko, ehunka militantek aukeratzen dituzte zerrendaburuok eta horien artean gehienak gizonezkoak dira. Udaletan kargu politikoa dutenak ere gehienak gizonak dira eta orokorrean gizonek emakumeek baino botere informal gehiago dute. 2017ko hauteskundeetan, bi gizonezko eta bi emakumezko hautagai izan dira.\nGauza bat da hauteskundeetara begirako ordezkaritza sistema eta bestea CUPek etxera begira egiten duena. Antolakuntzan genero kuotak ezarriak dituzte.\nZinegotzi “autoesplotatuaren” eredua ezbaian\nPolitikan emakumeak aritzeko neurriez galdetu diegunean segituan heldu dio hariari Mongek, bai baitaki zertaz ari den, ia urtebeteko haurra dauka. Biltzar nazionaletan ludoteka zerbitzua edukitzen dute, ez aldiz probintzia mailakoetan, eta udal batzuetan ere ez. Bere bizitokian, Sabadellen, badu aukera hori. Gaineratu du halako neurriak amei begira hartzen direla sarri eta ez lukeela hala behar, zaintza lanak ez baitira emakumeen ardura soilik. Ama izatea eta militantzia uztartzea zaila egiten zaiola aitortu du.\n2017ko abenduaren 21eko hauteskundeetan, lau probintzietako CUPeko zerrendaburuak gizonezkoak izan dira. Kritikak jaso dituzte\neta kritikok zilegiak direla diote\nMongek, Sabadelleko Udalean gertatutako adibide esanguratsua kontatu digu. Crida per Sabadell talde politikoko zinegotziek kargu politiko horren autoesplotazioaz gogoeta hasi zuten. Hau da, zinegotziak lanerako prest egon behar du urteko 365 egunetan, asteko zazpi egunetan eta eguneko 24 ordutan. Politikagintzan aritzeko modu bakar hori kontuan hartuz gero, ezaugarri oso zehatzetako profila, betikoa, ateratzen zitzaien: gizona, familia ardurarik gabea edo edukiko ez balitu bezala jokatzen duena, eta adinez erdi mailakoa. Nola uztartu, beraz, bizi zikloa eta politikagintza, zer egin amak, eta ez amak bakarrik, baita politikagintzarako heziketa gutxi duten pertsonak gerturatzeko? Hausnarketan ari zirela, hain justu, Berdintasun zinegotzia haurdun geratu zen bigarren aldiz. Galdera berbera egin zuen ama izango zenak: Nola izango naiz zinegotzi bigarren haurra izanda? Ez dakigu zinegotzi izaten jarraituko duen ala ez ama izaten denean. Kargu politikoaren eztabaidaren ondoren erabaki zehatzik ez dute hartu, baina gure solaskideen ustez oso garrantzitsua izan da gai hori mahai gainean jartzea. Valletek azkena eman dio gai honi: “Nik neuk emakume baten diputatu postua hartu nuen lehenengo legegintzaldian, ama izan zen eta haurrarentzat bestelako zaintza bat nahi izan zuen”.\nBistan da bide luzea dagoela egiteko, gure solaskideek diote ikasten ari direla, eta errepublika feminista pausoz pauso eraikitzen ari direla.\nEta gizonek zer diote?\nIsabel Vallet CUPeko diputatu ohiaren ustez, gizonez eta emakumez osatutako taldeek, herri mugimendu guztiek, gabezia handiak dituzte feminismoari dagokionez. Maila teorikoan ez dute hutsune nabarmenik, baina praktika politiko feministan nekeza da aurrera egitea. Emakume eta gizon militanteak gizarte patriarkaleko kideak dira eta heziketa patriarkala deuseztatzeak bestelako heziketa eskatzen du. Valletek Endavant mugimenduan ere hartzen du parte eta talde horretan militante gizonak behartuta daude maskulinitate eskolak jasotzera. CUP gauza bera egiteko bidean da.\nGeorgina Mongeren iritziz, gauza batzuetan oso ondo ari dira eta beste batzuetan ez. Praktika politikoan feminismoak zeharkako ardatza izan behar duela oso ondo ikusarazten ari direla uste du. Bi adibide jarri ditu, garrantzi maila oso desberdinekoak. Batetik, CUPeko ordezkari politiko gizonezkoek sarri hitz egiten dute femeninoan, eta bestetik, alderdian ez da gizonik programa politikoan feminismoa garatu behar dela zalantzan jarriko duenik. Zein eremutan dituzte erresistentziak? Bada, etxe barruko bortizkeria matxistaz hizketan hasten direnean. Mugimendu sozialetan indarkeria saihesteko ekintza planak txertatzea nekeza egiten zaie, “ez baikara ari gizarteko gizonen jarrerak ezbaian jartzen, gure mugimenduko gizonen portaerez ari gara”. Beste eginkizun zaila politikaren ikuskera maskulinizatua desagerraraztea da. Monge ez da ari ordezkari politikoen gizon-emakume kopuruaz, feminismoa politikagintzaren zeharlerro bihurtzearen zailtasunaz baizik. Adibide bat: sozio politikoekin gobernatzen duten udaletan genero gaiak lehen lerrora eramatea ikaragarri kostatzen zaie, inoiz ez omen dira lehentasun.\nKanal hauetan artxibatua: Katalunia independentziarantz | Feminismoa | CUP | Katalunia


8 final 11 urtetan | Athletic Club\nHasieraAlbisteak8 final 11 urtetan\n8 final 11 urtetan\nAthleticek bere hirugarren Superkopa lortzea izango du helburu datorren igandean La Cartujan (21:00etan)\n2021ko urt. 15a\n2008-09 denboraldian Bartzelonaren aurka Kopako finala jokatu zuenetik, Athleticek 8 finaletan parte hartuko du.\n2009ko maiatzaren 13an, Barçak 1-4 mendean hartu zien lehoiei Kopako finalean. Athleticek 2-1eko emaitzari buelta eman behar izan zion Sevillaren aurka finalerdietan, Mestallako final hura jokatu ahal izateko.\nHurrengo denboraldian, 2009-10ekoan, beste final batean parte hartu zuten, Superkopakoa. Urte hartan Caparrosen jokalariek ezin izan zuten garaikurra eskuratu: Camp Noun jokatutako joanekoan zein San Mameseko itzulikoan galdu zuten.\n2011-12 denboraldian beste bi final ikusi genituen, Kopakoa Bartzelonaren aurka Vicente Calderonen eta Europa Leaguekoa Atletico Madrilen aurka Bukaresten. Athleticek ezin izan zuen bi garaikurretako bat bera ere altxatu eta bi partidetan hiru goleko aldearekin galdu zuen.\nHiru denboraldi geroago, 2014-15ean, lehoiak final baterako sailkatu ziren berriro, Kopakoa. Athleticek Bartzelona izan zuen aurrez aurre beste behin ere, oraingoan Camp Nou zelaian, eta kataluniarrek garaipena eskuratu zuten berriro.\nHurrengo denboraldian Athleticek titulu bat irabazi zuen, Superkopakoa. Zuri-gorriek talde gorri-urdinari aurre egin behar zioten, baina oraingoan garaipenak beste kolore batzuk izango zituen. Valverderen mutilek Barça mendean hartu zuten San Mamesen jokatutako joaneko partidan 4-0eko garaipena eta itzulikoan banako berdinketa lortuta. 31 urte pasa ziren Athleticek bere azken titulua lortu zuenetik.\nAurten lehoiek bi final dituzte jokoan, lehena, Superkopakoa, igande honetan FC Bartzelonaren aurka Cartujan (21:00etan). Jokatuko duten bigarren finala aurreko denboraldiko Kopari dagokiona izango da, 2019-20koa, Real Sociedaden aurka, hain zuzen ere. Iragan denboraldiko Kopako finala apirilaren 18an jokatzekoa zen, baina Covid-19ko pandemiaren ondoriozko arrazoiengatik atzeratu egin behar izan zuten, eta denboraldi honetan jokatzeke dago.


Excel izenarekin osatutako lehen eta bigarren mailako izen zatitu edo banatu azkar\nMicrosoft Excel erabiltzen duzunean, zutabe bakarra zutabe zatitu dezakezu zutabe zelularretan oinarrituta. Pantaila-argazkiaren azpian agertzen den bezala, izen osoa zutabeetan lehen, erdiko eta azkena zutabeak bereiz ditzakezu behar bezala.\nHemen gomendatzen dizugu Split Izenak erabilgarritasuna Kutools for Excel, erabilgarritasun honekin, izen osoa zutabeetan lehenengo, erdiko eta azken zutabeen zutabeak era daitezke aldi berean, eta zure lana eraginkortasuna hobetuko da.\nExcel izenaren izenaren lehenengo, erdiko eta azken izenen zatitzea\nKlikatu Kutools > Testu > Split Izenak. Ikusi pantaila-argazkia:\nA2: A10 barrutiko lehenengo, erdiko eta azkeneko izenak dituzten izen osagarrien zerrenda. Izen oso hauek zutabe desberdinetan erraz partekatzeko, egin honela.\n1. Hautatu zatitu dituzun izen zelulak, eta egin klik Kutools > Testu > Split Izenak gaitzeko Split Izenak elkarrizketa-koadroa.\n2. In the Split Izenak elkarrizketa koadroa, egiaztatu Lehenengoa izena, Bigarren izena eta Azken izen Behar dituzun kaxak, eta egin klik OK botoia.\n(1) Lehenengo, erdiko eta azken izenburuak elkarrekin banatuz gain, horietako bat bakarrik hauta dezakezu dagokion aukerarekin egiaztatuz.\n(2) Lehenengo urratsean izen-zelulak ez badituzu hautatu, egin klik Arakatzeko botoia atzean Split aldera koadroan izenen gelaxkak hautatzeko.\n3. Aukeratu zehaztutako gelaxka, zeinetan bereizitako datuak nahi dituzun, eta egin klik OK botoia.\nHautatutako izen osoak lehenengoz, erdiko eta azken izenez bereizita agertuko dira eta zehaztutako zutabeetan kokatuko dira. Ikusi pantaila-argazkia:


Leiho gabeko guneetan argi naturala lortzea | Consumer\nLeiho gabeko guneetan argi naturala lortzea\nZartaginek sotoak eta barneko gelak argiztatzeko aukera ematen dute\narabera: Astelehena, 2006ko urriaren 02a\nIrudia: Tom Taylor\nTrasteleku edo sotoak gela itsuak izaten dira. Ez zaie beti iristen argi naturalik, ezta aireztapenik ere. Horregatik, kasu horietan gomendagarria izan daiteke argizulo bat jartzea. Hodi formako modelo berezi batzuek gela baxuenak eta leihorik ez dutenak argitzen dituzte. Haren funtzionamendua eguzki-argia hartu eta barnera bidaltzen duen sistema batean oinarritzen da.\nArgizuloa teilatu lau eta inklinatuetan edo bestelako estalkietan jar daiteke. Hortik, hodi-egitura baten bidez argiztatu nahi den eremura konektatzen da. Edozein oztopo gainditzeko gai diren piezak daude. Hainbat norabidetara orientatzen diren ukondoak dira, ahalik eta argi gehien biltzeko, baita egun lainotuetan ere.\nHodi horiek aluminiozkoak izaten dira. Beren neurrien arabera, espazio handiagoa argiztatzen dute. 10 metro koadro bitarte hartzen dituzte. Modelo txikienak bainugeletan edo geletan gomendatzen dira, eta handienak, berriz, sotoetan edo gela handietan.\nAirearen eta argiaren sarrera erregulatzeko irekitzen den estalkia izaten dute.\nEtxebizitzaren segurtasuna bermatzeko, ezbehar horiek mekanismo bereziak dituzte, hala nola barrak, arrotzak sartzea eta barrura erortzeko arriskua saihesteko. Gainera, airea eta argia sartzeko, eskuz edo elektrikoki irekitzeko tapa izaten dute.\nBestalde, argi-kantitatea handitu nahi bada, zenbait modelok sare elektrikora konektatzen diren gailu bereziak dituzte. Horrela, argi artifiziala lortzen da gaueko giroa argiztatzeko edo argi naturalaren falta ordezteko.\nMetalezko saretak sotoetan\nSoto gehienek ez dute argiztapen edo aireztapen naturalik. Horregatik, saretak sarritan erabiltzen dira behealdeetan. Nahiz eta beti ez den argia iristen haietatik, posible da gela aireztatzea garbitzen den airearekin. Bestalde, leiho bat instalatzeko aukera dagoenean, komenigarria izango da argi eta aireztapen naturalak lortzeko.\nkurruskak Leihoa luz natural en espacios-eu sotoak zapalkuntza


Arnaud Abbadie • ZUZEU\n?Arnaud Abbadie –\nArnaud Abbadie jaun calongea osso garranci handico personaia içan omen cen XIX. mende-amaieraco Ipharraldean, baina, ez da erraça suertatzen haren gaineco datu ascoric escuratzea. Içaitez, Arnaud Abbadieren biographia cehatza idazteque dago, nahiz eta Larresoron bere ikasle içandaco bai Jean Etcheparec eta bai Jean Saint-Pierre Anxuberroc haimbat arguibide arguitaratu cituzten.\nLarresoroco aphezgaiteguico çucendari «ecin ahancizco» bilhacatuco cena, 1843co aphirilaren 15ean jaio cen, Naffarroa Behereco Amicucen, hain çucen ere Bithiriñaco Garatia etchean, laborari-familia on batean.\nKepa Altonaga iracasle jaunari esquer lorthu ditugu hemen jaquinarazten ditugun guztiac.\nDirudienez, berandu hassi cen ikasten aphezgoraco: hamahirur urthetan lur-lanean ari içan cen bere aita-ama eta haurrideen ondoan.\nHamasei urthe inguru cituela abiatu cen Larresoroco Seminario Tipira, baina orduraco eguinda çuen egonaldi bat Hazparnen frances «aphur bat» ikassi nahian, eta berce bat Donapaleun latina hobetzeco. Edocelan ere, francesa memperatuta rhetorico «aho eder» eta «elhe sarcor» bihurtu cen. Baionaco Seminario Handian apheztu cen 1868co ekainaren 6an, eta berehalacoan iracasle bidali çuten Larresorora.\nHirur urtheren ostetic, 1871co urrian philosophia iracasle icendatu çuten, berriro ere Seminario Handian, eta gueroago economo, 1876. urthean. Seminarioco economoa içaiteaz batera, historia ecclesiasticoa iracasten hassi cen, eta hori dela-eta, gure missionelarien ekinça miresgarriac eçagutaraci eta vocatione berriac sortharazteco asmoz, Annales de la Propagation de la Foi aldizcariaren euscarazco redactionearen ardura hartu çuen. Villasantec dioenez, Maisonnave calongearen çucendaritzapean 1877an abiatu cen, hilabethe biric behin aguercen cen Fedearen propagationeco urthecaria. Nolanahi, Arnaud Abbadiec ikasle-talde bati escatzen ceraucon Annalesen itzulpenaren lehen cirriborroa, eta horrela, Bidart, Castets, Sancinena eta berce haimbatec çorroztu eguinen çuten, guerora pulpitutic eta erabili beharreco euscara.\nLuce baric, 1880. urthean Larresoroco çucendaria, aita Souberbielle, Baionaco Seminario Handico buruçaguitzaraco deithu çuten, eta gure Arnaud Abbadie bidali haren ordez Seminario Tipira, artean 37 urtheco guiçon errimea cela, larderiaduna. Diotenez, baceducan egoquiera horretaraco içaera berebicicoa: berezcoac ei cituen nagussitassuna eta aguincen jaquitea. Guiçon içugarria omen cen, «usaian garratz», disciplina xehetassunic ñimiñoetaraino hedatu çuena, baina dioscutenez, osso bihozbera aldi berean. Manex Hiriart-Urruti idazle handiac Pierre Buruçain medicu euscalçaleari erran beçala, Arnaud Abbadie «est un sauvage, au bon sens du mot… et même un peu dans l’autre, peut-être»; eta hurrengo batean ondocoa eransi ceraucon: «tout excellent homme, tout esprit et tout coeur qu’il est, étant un parfait sauvage, peu répandu par nature; d’une modestie farouche qui ressemble presque au défaut contrahire; de plus, devenu par suite d’une maladie et par les circunstances, à moitié sanglier». Dena dela, ikasle labecada asco eta ascorençat «M. le Supérieur» içanen cen vicitza ossoraco, edota «Superiora» hurbileco baten batençat. Iracascunçari dagoquionez, philosophia gorde çuen bere ardurapean, eta horrela «çuhurquindearen eracasle» içan cen, Etcheparec dioscunez. Berceac berce, Manex Hiriart-Urruti, Blaise Adema eta Jean Barbier eduqui cituen iracasle lagun, eta haren ikasle içan ciren, erraiteraco, Jean Etchepare, Jean Saint-Pierre Anxuberro, Jules Moulier Oxobi, Laurent Apheztegui eta Jean Eliçalde Cerbitzari. Aiphaturico guztioc, harrobi horretaco euscal idazle bicainac, «Larresoroco escola» icenaren egoquitassunaren bermea dira. Nolanahi, Seminario Tipiaren çucenceac eta philosophia iracasteac ez çuten «guiçon goren» hori akitu, eta Escualduna aldizcarian laborançaz idazteari ekin ceraucon: «Haren arguiec edercen çuten lur lana. Languileari leguncen ceraucoten gogoa eta minçai çaharra lothu cen harequin, ordu artio erdaraz baicic aiphatzen ez ciren cer batzuei». Sail horri «Laborarier» deithu ceraucon, eta, ança, «hamaborz bat urthez jarraiqui, casic aste guciez» lothu citzaion; alabaina, «hogueita cembait urthez» içan cela iracurri deraucogu Etchepareri berce behin, eta bai Alcibarri ere. Contuac contu, nehon ez dut aurkitu noiztic noiz arte aritu cen asteroco ataça horretan. Hala ere, gogora deçagun, Manex Hiriart-Urruti apheça 1887an sorthurico Escualduna aldizcariaren bigarren çucendaria içan cela, 1891tic hil arte, eta, horrela içanic, lan-hypothesi modura luçatuco dugu guti gorabehera urthe horretan hassi cela Arnaud Abbadie aldizcarian parte harcen Hiriart-Urrutiren escutic. Ecin guehiago cehaztu, Escualduna aldizcaria consultagarri ez dugun bitartean.\nArnaud Abbadieren gaitassuna laborançari buruz idazteco, ez cen soilic oinharritzen liburuetan iracurritacoan, içan ere, aitzurrean hasten cen astia çuen aldi guztietan. Lagunçaileren bat eduqui arren, bere escuz lancen cituen Seminario Tipiaren sorhoac, eta bai, gueroago, berac erossitaco Ezcanda deithu etchalde chiqui bateco lurrac. Dirudienez, neurri batean hor haztatzen cituen liburuetaco iracaspenac, Escualdunaco articuluetara aldatu aurretic. Gainera, ecin dugu ahanci haurçaroan eta ophorraldietan Amicuce Bithiriñaco familiarequin ikassitaco guztia. Hala ere, Franciaco Statuaren eta Eliçaren arteco berezcundearen aucia dela-eta, Biarritzeco policia-buruac Larresoroco Seminarioa hustu eguiteco aguindua eroan çuen bertaraino 1906co abenduaren 12an. Hurrengo 24 orduetan 160 ikasleec hanca eguin behar içan çuten, baina, çucendaria eta iracasleac barruan guelditu ciren policia-indarrei itcharoten. Contua da, Larresoroco apheçac Bellocqueco beneditanoen monasterioan atherbetu cirela gorabehera negargarri batzuen ostetic. Alabaina, ez ciren horrela amaitu Arnaud Abbadieren eroapena probatzeco jaçocune mingotsac. Aspaldian harri-minac jota cebilen, eta, estoicismoz nocitu arren —«oinhaceric jassangaitzener gogor egonez», azquenean guztiz beharrezco suertatu citzaion chirurgiara jotzea, «bethi halere bere eguimbideari jarraiquitzen cela». Bigarren operatione bat ere pairatu çuen thoqui berean: «huntaric landa hautsi baitzen eta ecincen abiatu». Dena den, eritassunac eta ebaqui-çauriec baino guehiago nahigabeec higatu ei çuten Arnaud Abbadie. Berceac berce, Guerla Handiaren hassiera eçagutu çuen, eta horregaz batera bere ikasle ohi guztien angustiac eta doluac vici içan cituen. Hirur urthez luçatu cen Arnaud Abbadieren agonia. Azquenean, hamar urthe etsigarriren buruan, Bellocquen hil cen 1916co marchoaren 2an. Pierre Buruçain medicu euscalçaleac jagon çuen azquenaldian, eta pneumonia batez cendu cela dioscu.\nHaren idazlanac HEMEN naffar graphian.\n2 pentsamendu “Arnaud Abbadie”-ri buruz\nJosu Lavin 2020-03-24 18:27\nCarpeta berean Kepa Altonagaren articulu bicaina iracurcen ahal duçue.\nJosu Lavin 2020-03-24 19:27\nAiaraldeco naffarçaleei dedicatua da gaurcoa.


Filosofia helenistikoa - hiru Presentacion - Urrutiko Lanbide Heziketako Institutua\nFilosofia helenistikoaLa filosofía helenística\nEpikuroren "lau erremedioak"\nMundu helenistikoa, Alejandro Magnoren konkisten ondorioa, kosmopolitismoa, artearen dotorezia eta zientzia ezberdinen ezagupenaz bereizi zen. Polisa elkarbizitzako eredu bezala desagertu zenean, filosofo asko intimitatearen eremuan eta norberaren zorionean bilatu zuten babesa. Pentsamenduaren hiru joera nagusiak, epikureismoa, estoizismoa eta eszeptizismoak bereziki azpimarratu zuten moralaren filosofia.\nEpikuro (K.a. 341-270), Samosen jaioa, filosofia helenistikoaren figura bitxiena da. "Lorategia" izenez ezagututako eskola bat sortu zuen, bere Atenasko etxeko lorategian zegoelako, eta bere ikasleen artean emakumeak eta esklaboak onartzen zituen.\nEtika. Epikurok gorputzaren garrantzia azpimarratzen du, existentziaren oinarria baita, eta gizakiaren zoriona gozamena dela dio. Gozamen hori mina saihestuz lortzen da, desioen moderazioaren bitartez. Zoriona, gozamen naturalak eta beharrezkoak aukeratuz lortzen da, eta ataraxia edo arimaren lasaitasunean agertzen da. Lasaitasun egoera hau lortzeko, Epikurok politikatik aldentzea gomendatzen du, lagunak zaintzea eta axolagabetasuna jaungoikoen aurrean.\nFisika. Epikuerismoak, Demokritok formulatu zuen teoria atomista aldatzen du (1. gaia ikusi), atomoen etengabeko mugimenduan askatasun elementu bat sartzeko, deklinazioa deitu zuena. Zatitu ezineko unitate hauek unibertsoa osatzen dute, baita arima ere, eta beraz, materiala da hau ere eta gorputzarekin hiltzen da (beraz, ez zaio beldurrik izan behar heriotzari).\nLogika (edo kanonikoa). Egia lortzeko, Epikurok azpimarratzen du hitzen esanahiak garbi definitzeko beharra eta kanonak edo irizpideak ezartzen ditu, ezagueraren formak arautzen dituztenak: sentsazioak, aurrerapenak eta estimuak.\nDotrina estoikoaren sortzailea, Citioneko Zenon (K.a. 336-264), Atenasko atari (stoa) batean ematen zituen bere irakaspenak, hortik dator bere eskolaren izena. Epikuerismoa bezala, dotrina estoikoak jarraitzaile asko izan zituen garai helenistikoa eta erromakoan zehar.\nEtika. Estoikoen kezka nagusia zoriona edo eudaimonia lortzea da. Eta hau, munduarekin armonian bizitzean oinarritzen da, norberaren beharrak naturarenetara egokituz, izaki guztien arteko lotura den logosaren bitartez. Zoriontsua izatea, bertutetsua izatea da, autarkiak eta buruaskitasunak ematen duen egokitze ahalmenaren bitartez.\nFisika. Natura eta arrazoia gauza bera izanik, unibertsoaren batasuna badago, dena zuzentzen duen pneuma edo espiritu dibinoa. Sua eta materia unibertsoaren bi printzipioak dira, aktiboa eta pasiboa, elkarren beharra daukatenak eta gauzen arteko kidetasun edo sinpatia erabakitzen dutenak.\nLogika. Hizkuntzaren erabilera logikoa eta bereziki proposizio gramatikalen azterketa izan zen estoikoen gai nagusia, zeinua edo adierazlea, adierazitako gauza eta esanahia bereizi zituztenak. Azken hau, materiarik gabekoa izanik, gauzen errealitatea eta hitzen errealitatearen arteko erlazioa ezartzen du.\nKorronte eszeptikoa Elisko Pirron (K.a. 360-270) eta Fliunteko Timonek (K.a. 320-230) sortu zuten. Eszeptikoek ez zuten uste arrazoiak egia deskubritzeko gaitasunik zeukanik. Izan ere, errealitatea nabaritzen dugun sentsazioek gauzen itxura bakarrik erakusten baitute. Eszeptizismoaren ideia nagusiak hauek dira:\nEzin da ezagutu nolakoak diren gauzak, eta beraz, hoberena da iritzirik ez ematea, faltsu edo benetakorik ez baita existitzen.\nGarai helenistikoan zehar Erroma sortzen da politika eta kultura potentzia bezala. Inperioak hizkuntza eta kultura grekoaren lurralde guztiak bereganatu ondoren, erromatar zibilizazioak Grezia zaharraren ondare artistiko, literario, zientifiko eta filosofikoa jaso eta egokitu zuen.\nPentsamenduari dagokionez, erromatarrek filosofo grekoen dotrina ezberdinak hartu zituzten (Aristoteles, Platon, epikureismo, estoizismo, eszeptizismo, zinismo) eta hauen ideiak latinez azaltzeko ahalegin handiak egin zituzten. Zizeron (K.a. 106-43) eta Varron (K.a. 116-27) bezalako autoreek egin zuten "itzulpen" lana, oso garrantzitsua izan zen pentsamendu grekoa Mendebaldera eramateko. Epikureismoa eta estoizismoaren jarraitzaleak dira jarraitzaileak dira Lukrezio (K.a. 98-55) eta Seneka (K.o. 4-65), hurrenez hurren.\nBitxiagoa da Plotinoren dotrina (205-270), neoplatonismo izenaz ezagutua. Platonen "idealismoak" erakarrita (3. gaia ikusi), honen filosofia gehiago garatu nahi izan zuen. Plotinoren pentsamenduan eragin handia izan du gnosisak (kristau elementuak grekoen eta ekialdeko ideia filosofikoekin nahasten den dotrina erlijiosoa) Platonekin zerikusirik ez zeukana. Horrela gauza materialen eta ideien arteko bikoiztasun platonikoa izatearen batasunean konpontzen da, Bat existitzen baita, denaren iturri eta helmuga.\nAtaloko ataria, Atenasen.


Herrialde Katalanak Archives - Page 2 of 3 - Lander Arbelaitz | Lander Arbelaitz\nUrduritasuna nagusitzen ari da Espainiako hainbat zirkulotan Kataluniako prozesu independentista hartzen ari den dimentsioagatik. Kontua eskuetatik joaten ari zaiela sentitzen dute askok. Horren adibide dira hainbat gertaera: Intereconomia telebista kateak Katalunian paseatu hegazkina, ‘Espainia: Elkarrekin indartsuago” mezuarekin, anekdota hutsetik harago joan liteke. Gaur irakurri dugu talde ultraeskuindar batzuk La España en Marcha LEM siglapean antolatzen ari direla. Falange,...\nKataluniaren independentziaren aldeko kontzertua egingo dute larunbatean Bartzelonako Camp Nou futbol zelaian. Milaka pertsona biltzea aurrikusten dute “Concert per la llibertat” deiturikoan. Dozenaka artistak hartuko dute parte emanaldian. “Izan dezagun pazientzia, eman diezaiegun denbora politikariei, baina ez gaitezen gelditu”. Lluis Llachen hitzak dira prozesu soberanistan jendarte zibilak hartu duen protagonismoari buruz gogoetan. “Orain herritarrok protagonismoa hartzen...\nBiltzar Nazional Katalaneko (ANC) presidente Carme Forcadellek ziurtatu du kontsulta atzeratzea “traizio handia” litzatekeela. Honekin ANC-k abisua eman die Generalitateari eta, bide batez, CiU eta ERCko zuzendaritzei. Prozesu subiranista deskafeinatzeko PPk azken aldian hasi dituen hurbiltze mugimenduen tranpan ez daitezela erori eskatu die. “Prozesu honetan sinisten dugu, ez genuke ulertuko erreferenduma albo batera uztea beste gauza batzuk lortzeko, Kataluniako herriari...


Ernesto Neto Boletina (Euskera) by Museo Guggenheim Bilbao - issuu\nErnesto Neto Naraman gorputza\n2014ko otsailak 14–maiatzak 18 • bigarren solairua komisarioa: petra joos Brasildar artista Ernesto Netorentzat (Rio de Janeiro, 1964) haren artelanak zeharkatu, bizi, sentitu eta are usaindu behar ditu ikusleak; hala, norberaren gorputza, zentzumenak eta adimena sentitu ditzake. Netok esan duenez: “Partekatzen duguna bereizten gaituena baino garrantzitsuagoa da”. Horregatik giza harremanen komuneko ezaugarriak aztertzen ditu sentsualtasuna eta gorpuztasuna gogora ekartzen duten eskulturen bidez. Ernesto Neto: naraman gorputza erakusketa artistarekin elkarlan estuan antolatu da, eta 1980ko hamarkadaren amaieratik gaur egunerainoko lanen sorta zabala ikusgai egongo da. Lan batzuk beste modu batean taxutu dira, artistaren ideia berrien eta nahien arabera, bai eta Museoko arkitekturaren arabera ere. Netorentzat erakusketa bat poesiarako txoko bat da, eta egunerokotik ihes egin dezake bisitariak bertan: pentsatzeari utz diezaioke, “bizitzatik zuzenean” arnasa hartuz.\nErnesto Neto. Bizitza gorputz bat da: haren zati gara (Life Is a Body We Are Part of ), 2012. Polipropilenoa, poliesterrezko soka eta plastikozko bolak, 780 x 786 x 1.486 cm. Artistaren bilduma. Lana: © Ernest Neto. Ikuspegia: Espace Louis Vuitton Tokyo, Tokio. Argazkia: © Louis Vuitton/ Jérémie Souteyrat; Espace Louis Vuitton Tokyo-ren babesaz egindako lana\nbikoitzen zozketa Erakusketa honen koktelerako bi pertsonarentzako 25 gonbidapen zozketatuko ditugu Museoaren Lagunen artean. Begiratu www.guggenheim-bilbao. es webgunean (Babesleak eta kideak/ Museoaren Lagunak/Gune pribatua) irabazleetako bat zaren. Irabazleek postaz jasoko dute gonbidapena.\nLAGUNARTEAN Ernesto Neto*\nBazkalorduari probetxua ateratzeko egin gidaridun bisitaldia aurkeztu berri den erakusketaren inguruan; amaieran, bazkaria hartu Bistró Guggenheim Bilbao jatetxean. Lagunartean egongo zara. Otsailak 27, osteguna, 14:00–16:00 prezioa: Lagunak 20 €/pertsona, Lagun batekin datorrena 30 €/pertsona Barne daude gidaridun bisitaldia eta bazkaria. Otsailak 27, osteguna, 19:00–22:00 Arratsaldez ere etor zaitezke: ibilbidearen zati bat Museoa publikoari itxita dagoela egingo duzu prezioa: Lagunak 30 €/pertsona, Lagun batekin datorrena 40 €/pertsona Barne daude gidaridun bisitaldia eta afaria. *Datetan aldaketak egon litezke eskaeraren eta zerbitzuaren erabilgarritasunaren arabera. Gutxieneko partaide kopurua.\nBISITALDI PRIBATUA: Ernesto Neto Nazioarteko Kideentzat soilik [aurretik erreserbatu behar da] Ireki aurretik, komisario Petra Joos-en eskutik, erakusketaren funtsezko kontzeptuak eta lanak hautatzeko zergatia ezagutzeko aukera aparta. Aldez aurretik izena eman behar da 944 359 012 telefonoan. Otsailak 12, asteazkena\nDOAKO GIDARIDUN BISITALDIAK: Ernesto Neto* Lagunentzat soilik [aurretik erreserbatu behar da]\nGozatu aldi baterako erakusketez eta ezagut itzazu Lagunentzako gidaridun bisitaldietan. Hurrengo bisitaldiak: Martxoak 4 eta 7, asteartea eta ostirala, 18:00–19:30 Martxoak 9, igandea, 11:30–13:00\nDOHAINIK DESKARGATU ERAKUSKETETAKO ENTZUTEKO GIDAK\nZure gune pribatuan, www.guggenheim-bilbao.es webgunean (Babesleak eta Kideak/Lagunak). Bide batez, begiratu zure profileko datuak ondo daudela, eta, behar izatekotan, bete itzatzu. Gogoratu: zure e-posta helbidea badaukagu, hala nahi izatekotan, bertara bidaliko dizkizugu buletinak eta azken orduak. Arinago izango duzu informazioa eskuragarri. Posta arruntez jakinarazpenik jaso nahi ez baduzu, aukeratu horretarako laukitxoa zure gune pribatuko profilean. Zure datuekin, zerbitzu hobea ematen laguntzen diguzu.\nerosi lagunartean eta erreserbatu gidaridun bisitaldiak (otsailaren 3tik aurrera): www.guggenheim-bilbao.es webgunean edo 944 359 090 telefonoan, astelehena–ostirala, 09:00–14:00\nSOLASALDIA: ERNESTO NETO ETA HAREN LAGUNTZAILEAK\nOtsailak 11, asteartea Hari eskainitako erakusketaren irekiera dela eta, artista Ernesto Neto eta haren laguntzaileak solasean izango dira; topaldi erakargarria, zirraragarria eta parte hartzeko modukoa, Netoren artelanen moduan. lekua eta ordua: Museoko Entzungela, 18:30 sarrerak: doakoak, txarteldegian eta webgunean\nOtsailak 26 eta martxoak 5, asteazkena Museoko profesionalek gidatutako bisitaldi paregabe hauen bidez ezagutu itzazu Ernesto Neto: naraman gorputza erakusketaren obra esanguratsuenak, muntaiaren zokoak eta erakusketa bakoitzaren bestelako bitxikeriak. Hurrengo bisitaldiak: • arte ardura arloaren ikuspegia: otsailak 26, asteazkena Petra Joos, Museo Jardueren zuzendaria • funtsezko kontzeptuak: martxoak 5, asteazkena Marta Arzak, Hezkuntza Arloko zuzendariordea lekua eta ordua: Informazio mahaia, 18:30–19:30 sarrerak: 2 € Lagunak eta 3 € publiko orokorra, webgunean (Museorako sarrera ez dago barne). Gutxienez: 8 pertsona taldeko. *Fundación Vizcaína Aguirrek babestua Ernesto Neto. Saltzaile ibiltaria Sorta Gozogozokiak (Camelo Cacho Balabala), 2010. Gozokiak, plastikozko poltsak, katea eta kakoak, 116 x 32 x 32 cm. 4 aleko edizioa. Artistaren bilduma. Ikuspegia: Museu de Arte Moderna, São Paulo, 2010. Argazkia: Everton Ballardin\nHelduentzako tailerrak [+18] laguntasuna ehuntzen\nParte hartu eskaintzen ditugun tailerretan: arratsaldez, astean behin edo bitan. Zuk aukeratu eta zuk zeuk egin! kakorratz tailerra i: ernesto netoren lan-taldearekin\n[Lagunentzat soilik] Otsailak 6, osteguna Ernesto Neto erakusketa muntatzen dela eta, artistaren lan-taldeko kide batzuek kakorratz-lanak artelanetan txertatzeko modua azalduko digute; izan ere, teknika horrek tradizio handia du Brasilen. Saio honetan Museoaren Lagunek baino ez dute esku hartuko; partaideek kakorratz lanak egitearen inguruko oinarrizko jakintzak behar dituzte. lekua eta ordua: 208. aretoa, 18:00–19:30 prezioa: 40 € erreserbak: Ezinbestekoa da webgunean erreserba egitea. Gutxienez: 10 pertsona taldeko; gehienez: 20. kakorratz tailerra ii\nBi saioko tailerrak, hasiberrientzat Otsailak 18, asteartea, eta 20, osteguna Saio bakarreko tailerra, bi egun aukeran, aldez aurretik oinarrizko jakintzak dituztenentzat Martxoak 4, asteartea Martxoak 6, osteguna Ernesto Netoren lanen izaerari jarraiki —batasuna eta parte hartzea sustatzea—, kakorratz lanak egiteko tailer gehiago antolatuko ditugu. Zure diseinua egizu kolorez eta laguntasunez betetako tailer hauetan eta eraman etxera. lekua eta ordua: museoko aretoak eta Zero Espazioa, 18:00–19:45. prezioa lagunentzat: 24 € bi saioko tailerra; 12 € saio bakarreko tailerra. Barne daude materialak erreserbak: Ezinbestekoa da webgunean erreserba egitea. Gutxienez: 10 pertsona taldeko; gehienez: 15.\nBILDUMAGINTZAREN INGURUAN SOLASEAN\nEz zara inoiz ausartu arte bilduma bat egitearen gainekoak galdetzen? Jakin nahi duzun guztia azalduko dizugu eta arte-bildumagintzan hasteko 10 gako emango dizkizugu hitzaldi hauetan. Urtarrilak 28, asteartea ARCO Fundazioak antolatutako bildumagintzari buruzko hitzaldien zikloaren barruan daude hauek. Helena Fernandino eta Emilio Pi haien bideoarte bildumaren inguruan mintzatuko dira; bilduma hori Espainiako onenekotzat jotzen dute adituek. Jardueraren hasieran kafe bat eskainiko zaie bertaratzen direnei illycaffè-ri esker. lekua eta ordua: Zero Espazioa, 18:30 sarrerak: doakoak, txarteldegian (ikusle kopuru mugatua)\nJosé Manuel Ballester. Errege-erreginaren jauregia (Palacio Real), 2009. Argazkia mihise gainean, 276 x 318,4 cm. Edizioa: 2 aletik 1. + 1 A.P. Guggenheim Bilbao Museoa\nOtsailak 27, osteguna Elssie Ansareo eta José Manuel Ballester artistak Guggenheim Bilbao Bildumaren aukeraketak IV erakusketako haien artelanen inguruan mintzatuko dira. lekua eta ordua: Informazio mahaia, 18:30 sarrerak: doakoak, webgunean (ez dago barne Museorako sarrera). Gutxienez: 5 pertsona taldeko; gehienez: 20.\nGOGORATU LANGABEZIAN DAUDEN PERTSONENTZAKO EKIMENA\nErdu programa abian jarri zuen Guggenheim Bilbao Museoak 2013an, krisialdi ekonomikoa dela-eta, langabezian daudenekiko konpromisoa aditzera emateko. Dagoeneko 2.200 pertsonak baino gehiagok esku hartu du egitarau honetan. Gogoratu Erdu txartela 2013 amaieran iraungitzen zela. Txartela berritzeko, joan Guggenheim Bilbao Museoko txarteldegira 2014ko urtarriletik aurrera; Eskaeraren Alta eta Berritzeko Agiria (EABA) aurkeztu beharko duzu (kopia bat).\nDOKUMENTALEN EMANALDIA: LIVING ARCHITECTURES\nOtsailak 25–27 Living Architectures (“arkitektura bizirik”) saila Ila Bêka-k eta Louise Lemoine-k sortu eta zuzendu zuten 2012an. “Ikusleari arkitekturak berak hitzegitea” da sailaren asmoa, eta arkitekturaren ingurukoak modu hurbilean eta dibertigarrian azaltzen ditu. Egungo lau arkitekto zein arkitektura-estudio handi ditu ardatz sailak: Frank Gehry, Herzog & De Meuron, Richard Meier eta Renzo Piano. canal+-en eskaintza. lekua eta ordua: Zero Espazioa, 18:00 sarrerak: doakoak, Museoko txarteldegian (ikusle kopuru mugatua). Jatorrizko bertsioa gaztelaniazko azpitituluekin argibide gehiago: webgunean\nLarunbat, igande eta jaiegunetan, 11:00–14:00 Gune honetan, haurrek aldi baterako erakusketen eta Bilduma Iraunkorraren aurkezpenen alderdiez esperimentatzeko eta horrela dibertitzeko aukera izango dute. iraupena: 1 h 30 min gehienez. adina: 2–8 urte sarrerak: hartu gunerako txartela Museoko txarteldegian (2 € Lagunak)\nElsi Ansareo. Flâneuses-en dantza (La danse des flâneuses), 2007. Zuri-beltzeko 12 argazki. Lambda inprimaketa, 200 x 180 cm bakoitza. Edizioa: 3 aletik 1. + AP. Guggenheim Bilbao Museoa (xehetasuna)\nHAURRENTZAKO TAILERRAK [Laguntzat soilik]\nLarunbatak, 10:15–12:15 Otsailak 1, 8, 15 eta 22; martxoak 1, 8, 15, 22 eta 29 Guggenheim Bilbao Museoa estimuluetarako eta jolasetarako lekua izango da; bertan, gurasoek eta haurtxoek esperientzia estetikoak izan eta arteari eta arkitekturari lotutako kontzeptuak ikasiko dituzte.. adina: 6–12 hilabeteko haurtxoak. 20 pertsonako talde 1 (helduak eta haurrak) sarrerak: 6 € Lagunak, webgunean\n• pertsonaien bila\nGuggenheim Bilbao Bildumaren aukeraketak IV erakusketako lanetan hainbat pertsonaia bihurtzeko ideiak aurkituko ditugu. Otsailak 22 , larunbata, 11:00 eta 17:00 [2 talde: 3–6 urte; 7–12 urte; gaztelaniaz] Otsailak 23, igandea, 11:00 [2 talde: 3–6 urte; 7–12 urte; euskaraz] eta 17:00 [talde bat: 7–12 urte; euskaraz] sarrerak: 2,5 € Lagunak eta 5 € publiko orokorra\n• armiarma tailerrak [doakoak]\nLouise Bourgeois-en Ama (Maman), eskulturak abentura berri batean lagunduko gaitu. Martxoak 22 [gaztelaniaz] eta 29 [euskaraz], larunbatak, 11:00 eta 17:00 2 talde: 3–6 urte; 7–12 urte Martxoak 23 [gaztelaniaz] eta 30 [euskaraz], igandeak, 11:00 eta 17:00 2 talde: 3–6 urte; 7–12 urte\nsarrerak: Museoko txarteldegian eta\nwww.guggenheim-bilbao.es webgunean, jarduera aurreko hilabeteko (urtarrila edo otsaila) hirugarren asteazkenetik, 10:00etatik, aurrera. Beste tailer eta jardueren inguruko argibideak webgunean eskuragarri.\nOtsailak 2 eta martxoak 2 (hilabeteko lehen igandean) Museoko Liburutegian, haurrek artistekin solas egiteko eta haien sortze-prozesuak ezagutzeko aukera izango dute. Parte hartzean, partekatzean eta eztabaidatzean datza. Animatuko zara? adina: 8–12 urte sarrerak: 2,5 € Lagunak eta 5 € publiko orokorra (prezioa haur bakoitzeko), webgunean\nIgandeak, 11:30–13:30 Otsailak 9, 16, eta 23; martxoak 9, 16, 23 eta 30 Haurrak artean murgilduko dira liburu eta ipuinen bidez, irakurriz, gorputz adierazpena landuz eta antzerkia eginez. Ingelesez egingo da jarduera hau, Museoko Liburutegian. adina: 3–8 urte. 15 haurreko talde bat. sarrerak: 2,5 € Lagunak eta 5 € publiko orokorra (prezioa haur bakoitzeko), webgunean. Lagun diren helduak doan sar daitezke jarduerara hala nahi izatekotan\nHAURRENTZAKO MAUSHAUS IKASTAROA: ARKITEKTURAREN HASTAPENAK Maushaus ikastaroaren asmo nagusia da haurrak arkitektura ezagutzen hastea: apurka-apurka, hiru hiruhilekotan, azaltzen zaizkie diziplina horietako funtzezko kontzeptuak, lengoaia eta ezaugarri bereziak. Horrela garatzen doaz espazioarekiko ulermena. Hiruhilekoen edukiak ez daude lotuta, baina elkarren artean osagarriak dira. Bigarren hiruhilekoa: urtarrilak 7, 14, 21 eta 28; otsailak 4, 11, 18 eta 25; martxoak 4, 11 eta 18. Hirugarren hiruhilekoa: martxoak 25; apirilak 1, 8 eta 29; maiatzak 6, 13, 20 eta 27; ekainak 3, 10 eta 17 adina: 5–10 urte ordutegia: 18:00–19:30 prezioa: 125 € hiruhilekoa. Lagunak: 100 € hiruhilekoa (%25eko beherapena). Hilean ordain daiteke\nKONTZERTUA: JAPONIA OSPATZEN\nMartxoak 25, asteartea “Espainia-Japonia bitarako urtea. 400 urtez harremanetan” ospatzen dela eta, kontzertu bat emango du Ryoma Quartet-ek. Musikari gazteek osatutako taldea da, eta Japoniako antzinako musika-tresnak eta gaur egungo adierazpide abangoardistak uztartzen dituzte. Ryoma-ren biolin ozenaz, Japoniako txirulaz (shinobue), hiru hariko Japoniako laudaz (shamisen), Japoniako danborrez (tsuzumi, shime-daiko) eta pop eta rock psikodeliko eta elektronikoaren eraginpeko hainbat soinuez gozatzeko aukera izango dugu. Japoniako enbaxadarekin lankidetzan antolatu da. lekua eta ordua: Museoko Entzungela, 19:00 sarrerak: 5 € Lagunak eta 8 € publiko orokorra\nART AFTER DARK Hilean behin, ostiral batean, Museoa gauez irekiko da arteaz eta Atrioko nazioarteko DJ saioez gozatzeko. hurrengo datak: otsailak 14 eta martxoak 14\nprezio berriak: 11 € Lagunak eta 15 € publiko\nwebgunean. Ikusle kopuru mugatua. Ez dago barne Fever-erako sarrera\nDenda-Liburudenda berria! Denda-Liburudenda gune berriak ireki ditugu. Frank O. Gehry-ek diseinatu ditu eta bertan izango dira salgai bikain eta bereziak: arte-liburuak, litografiak, diseinatzaile ezagunen bitxiak, arropa, bildumagintzako eskulturak, haurrentzako eta helduentzako jokoak eta jolasak, lomografia argazki kamerak, euritakoak, erlojuak, txartel-zorroak, apaingarriak, diseinu bereziko usb memoriak, eraikinaren itxuran inspiratutako gaiak eta abar. Zatoz eta estreinatu Denda-Liburudenda. Hainbat ideia bisitaldi biribil bat amaitzeko.\nMuseoaren Lagunen Zuzendariordetza Abandoibarra et. 2 - 48009 Bilbao 944 35 90 12 - 944 35 90 80 Jarrai gaitzazu:\nLAGUNENTZAKO BIDAIA BEREZIAK\nApirilak 11–13, ostirala–igandea Aurten Grecoren heriotzaren IV. urteurrena betetzen dela, Toledon jarduera, kontzertu eta erakusketa egitarau zabala antolatu da, pintorearen irudiaren inguruan; izan ere, bertan eman zituen ibilbideko urterik emankorrenak. Zatoz gurekin ibilbide liluragarri hori egitera.\nEkainak 21– 25, larunbata–astezkena Oslo bisitatzeko garai bikaina da ekaina: Gau Zurien hilea da, eta, gainera, 2013an Edvard Munch-en jaiotzaren 150. urteurrena bete zenez, jarduera ugari egin ziren hirian, eta aurten ere ez dira haien artistarik ezagunenaz ahazten. Besteak beste, Osloko opera-antzokiaren eraikin berria eta Astrup Fearnley-ren bilduma hartzen duen Renzo Pianoren eraikin ikusgarria ikusiko ditugu. argibideak: www.guggenheim-bilbao.es (Babesleak eta Kideak/Lagunak). Tel. 944 359 081\nOtsailak 21, ostirala Guggenheim Bilbao Bildumaren aukeraketak IV erakusketa eta Madrilgo ARCO azoka dela eta, Prudencio Irazabal eta José Manuel Ballester artisten estudioak bisitatzea proposatzen dizugu. Egitaraua osorik egin dezakezu edo bisitaldi bakar bat hautatu. Zeure aukeran! ARCOra bisitaldia 12:00 Topagunea ARCOko sarreran. Agiriak, argibideak eta entzungailuak emango dira. 12:30 Gidaridun bisitaldia ARCOra, aditu baten eskutik. Denbora librea: bazkaria eta norberaren bisitaldia.\t15:30 ARCOtik irtetea, autobusez. Lantegietara bisitaldia 16:15 Topagunea: Príncipe de Vergara, 146 (Auditorio Nacional-eko atean). 16:30 Prudencio Irazabal-en lantegira bisitaldia. 18:00 Garraioa autobusez. 18:30 José Manuel Ballester-en lantegira bisitaldia. Horrez gain, ARCO VIP egitarauaren barne dago Museo Lázaro Galdianoko Entre tiempos… La Colección Jozami en el Museo Lázaro Galdiano erakusketarako sarrera. Egitarau osoa hartzen dutenek (ARCOra eta lantegietara bisitaldiak) doakoa izango dute garraioa. Erakusketa horrek figurazioa eta haren mugak ditu gai nagusi; bertan, nazioarteko artisten lanak daude (bideoak, argazkiak eta instalazioak), argentinar bildumatzaile Aníbal Yazbeck Jozami-ren funtsetakoak. prezioa (gutxienez 10 pertsonako taldea):\nArgazkia: Nic Lehoux\n•\tVIP ARCO egitaraua (ARCOra bisitaldia eta sarrera Museo Lázaro Galdianora; museorako garraioa ez dago barne): 88 € •\tLantegietara bisitaldia (garraioa barne): 49 € •\tEgitaraua osorik (VIP ARCO egitaraua eta lantegietara bisitaldia; barne dago garraioa Museo Lázaro Galdianora): 137 €\nargibideak eta izen ematea: Museoaren Lagunen Zuzendariordetza:\n944 359 012 telefonoan, otsailaren 14a baino lehen (ostirala)\nErnesto Neto Boletina (Euskera)


Foru Aldundiak eta udalek «konpromiso partekatua» azaldu dute indarkeria matxistarik gabeko jaien alde - gipuzkoa\nForu Aldundiak eta udalek «konpromiso partekatua» azaldu dute indarkeria matxistarik gabeko jaien alde\nDiputatu nagusiak eta udal ordezkariek adierazpen publiko bat egin dute eta sexu erasoen aurrean «zero tolerantzia» adierazteko.\nMarkel Olanok, Gipuzkoako diputatu nagusiak, eta lurraldeko alkate eta zinegotzien ordezkaritza zabal eta askotariko batek –lurraldeko 27 alkate eta 22 zinegotzi– adierazpen publiko bat irakurri dute gaur goizean, indarkeria matxistaren aurrean Gipuzkoak “zero tolerantzia” duela jakinarazteko. Datozen hilabeteetan egitekoak diren hiri, herri eta auzoetako jaiei begira, adierazi dute “konpromiso partekatua” dutela festak emakumeen aurkako indarkeria matxistarik gabeko gozamen eta ospakizun gune izan daitezen.\nForu erakundeak eta lurraldeko udalek argitaratutako adierazpena Berdintasunerako Foru Organoak sustatutako lan prozesu baten emaitza da; izan ere, azken hilabeteotan baterako lan jardunaldi batzuk antolatu ditu Gipuzkoako udaletako ordezkari politikoekin eta teknikariekin, nahiz hainbat adituren partaidetzarekin. Beste alderdi batzuen artean, jaietako sexu indarkeriaren ezaugarriei buruz gogoeta egin dute, eta sexu erasoei aurre egiteko garatu behar diren prebentzio, arreta eta erantzun publikoko politika egokiak landu dituzte –baita politika horiek abian jartzean udalerriek izan dituzten ikaskuntzak ere–. Azkenik, gaur egindako azken saioan, azaldu dute zer irizpide hartu behar dituzten kontuan sexu indarkeria matxistaren aurkako prebentzio, arreta eta erantzun publikoko politikek, egokiak izateko eta sexu indarkeriaren biktimak berriro ez biktimizatzeko.\nEtorkizuna Eraikiz Gunean egindako jardunaldiaren aurretik, manifestu publikoa irakurri dute diputatu nagusiak eta Andoain, Errenteria eta Elgoibarko alkateek: Maider Lainezek, Aizpea Otaegik eta Ane Beitiak, hurrenez hurren. Haren bidez, indarkeria matxistarik gabeko jaiak ospatzeko asmo irmoari buruzko adierazpen bateratua egin nahi izan dute.\nAdierazpenean, Aldundiak eta udalek gogorarazi dute aurten udalerri gehienetara itzuliko direla udako jaiak, COVID-19aren pandemiari aurre egiteko ezarritako murrizketen ondotik bi urtez jai publiko eta sozial gehienak ospatu ezinean egon eta gero. Hala ere, adierazi dute festetan gertatzen diren “urratze ludiko horiek ezin direla aitzakia izan gure udalerrietako jaietan emakumeen aurkako sexu indarkeria matxista legitimatzeko edo normalizatzeko”. Horiek horrela, aldarrikatu dute “jaietako aisia eta gozamena emakumeen eskubidea dela, eta eskubide hori berdintasunean gauzatzeko aukera izan behar dutela”.\nHorregatik guztiagatik, Gipuzkoak bere gain hartzen du “emakumeen aurkako sexu erasoak jaien testuingurutik kanpo uzteko lan egiteko” konpromisoa, “eraso horiek egiturazko indarkeria testuinguru batean puntualki gauzatzen den indarkeria matxista” direla ulertuta; hau da, “eraso horiek ez dituela festa giroak eragiten, baizik eta giro hori hartzen dela erasoa egiteko aitzakiatzat”. Udalek eta Aldundiak jaien antolaketan, sentsibilizazioan eta prebentzioan, biktimentzako arretan eta erasoen aurkako erantzun publikoan “politika argiak” ezartzeko konpromisoa hartu dute.\n“Aldundiak eta Gipuzkoako udalek, azken asteotan egindako lan prozesuaren ondoren, jaiak emakumeen aurkako indarkeria matxistarik gabe gozatzeko gune bihurtzeko ahal den guztia egiteko konpromiso partekatua berresten dugu. Gizarte osoari dei egiten diogu sexu indarkeria matxistaren existentziaz jabetu dadin, eta pertsona bakoitzak, bere erantzukizunaren esparruan, konpromiso aktiboa har dezan indarkeria matxistarik gabeko jaien alde. Gure auzo eta udalerrietako jaiak indarkeria matxistarik gabeko ospakizun gune izan daitezen, eta haietan emakumeek askatasunez gozatu ahal izan dezaten aisialdiaz, ospakizunez eta gizarte harremanez”, amaitu dute.


Topoaren lineak bikoiztu eta lurpeko geltokia egiteko obrak aurten hasiko dira : Oarsoaldeko Hitza\nObrak gauzatu ahal izateko, azoka frontoira lekualdatzeko aukera aztertuko du udalak. Aurreikuspenak betetzen badira, 2021. urte amaieran hasiko dira lanak.\nLan berriekin, Pasaia Donostiarekin lotzen duen linearen maiztasuna bikoiztuko litzateke.\nIzaskun Gomez alkateak eta Pedro Marco garraio sailburuordeak bilera izan dute udalean, Altza eta Galtzaraborda arteko topoaren trenbide-saihesbidearen proiektuari buruz, Pasaian lurpeko geltoki berri bat sortzea barne hartzen duena. Eusko Trenbide Sareak ia amaituta dauka proiektua, eta martxoan lizitatzea da asmoa. Dena aurreikusitakoaren arabera garatzen bada, urte amaieran hasiko dira lanak.\nObren baitan herriko azokaren eraikina eraitsi eta lekualdatu beharko dute, lur azpiko gune berria sortu ahal izateko. Alkateak iragarri du jada abian dela azoka Biteri plazaren inguruan birkokatzeko ikerketa bat, eta horren emaitzak hil bukaeran ezagutaraziko direla.\nZati berria martxan jartzean, Altza, Pasaia eta Galtzarabordako topoaren erabiltzaileek 7,5 minutuko maiztasuna izango dute Donostiako erdigunera joateko.


I+Med-ek bere teknologia berria atera du: Adaptek Technology - SPRI\nI+Med-en adituak dira enpresentzako soluzio biomediko berritzaileen garapen pertsonalizatuan.\nI+Med zientzialarien kooperatiba bat da, nanohidrogel adimendunak garatzen eta sektore farmasanitarioan printzipio aktiboak modu kontrolatuan askatzen aditua.\nUrteetan ikertzen aritu ondoren, Adaptek Technology aurkeztu dute 4 patentek babestutako zeharkako teknologia, balio erantsi handiko soluzioak sortzeko aukera ematen duena, bezero bakoitzaren beharretara egokituta.\nI+Med-en adituak dira enpresentzako soluzio biomediko berritzaileen garapen pertsonalizatuan. I+Gko kanpoko sail gisa aurkezten dira proiektu teknologikoetan garapen integralak behar dituzten konpainientzat, formulaziotik merkaturatzeraino.\nGainera, Know-how hau AdaptMeden garapenean aplikatu dute , zehazki nazioartean merkaturatzen duten berezko produktu sorta batean. Artikulazio barruko injektagarrietatik hasi eta azido hialuronikoaren eta ektoinaren tanta oftalmikoetaraino.


Sekretua gorde du Ben Guunek | Kirola | Berria\nSekretua gorde du Ben Guunek\nHondarribiak ondo babestu du etxean gordea zuen altxorra, eta Euskadiko Txapelketa irabazi du zaleen aurrean, elkarteak 50 urte betetzen dituen urtean\nHondarribiak dauka oraindik arraun munduko altxor preziatu bat. Iaz egin zen haren jabe, eta baita atzo ere. Euskadiko txapeldun izan zen seigarren aldiz, eta bigarrena du etxean lortzen duena, 2005ekoarekin batera, noiz eta elkarteak 50 urte betetzen dituen urtean.\nZortzi traineru abiatu ziren altxorraren bila, zein baino zein azkarragoak batzuk. Herrikoak bazuen zerbait alde: etxetik gertu zeukala altxorra gordetzen zuen uhartea. Etxe alboko eremuetatik nabigatzen ondo baino hobeto dakiela erakutsi zuen atzo ere Ama Guadalupekoa traineruak.\nTraineru bakoitzak eraman zituen bere armak eta estrategiak atzo ere, ikurrin preziatua eskuratzeko asmoz. Hondarribia izeneko uhartera iritsi zirenean, mapei jarraituz, harrera hotza izan zuten. Arnasa hotsik ez: basamortu bilakatua zen lur pusketa hura. Batek bakarrik zekien altxorraren kokalekuaren berri: etxeko taldeak. Eta Ben Guunek, naufrago bakartiak.\nAltxorraren bila ez ziren arraunlari guztiak batera atera. Aurreneko joaldian, lau taldeetakoak abiatu ziren, bakoitza bere lekutik, baina ibilbide beraren barruan. Donostiarrek zapi zuri-urdina zeramaten; zarauztarrek, urdina; Ondarroak, zuria eta gorria; eta Zierbenak, zuria. Ederki ikus zitekeen bakoitza nondik zihoan. Eguraldia ere ez zuten txarra, haizea deseroso samar bazebilen ere, alderrai bezala, iparretik jotzen une batzuetan, ipar-ekialdetik besteetan, eta ekialdetik ere bai noizbehinka.\nBerehala nabarmendu ziren zapi zuridun taldeak, Zarautzen urdina atzean geratzen zen bitartean. Donostiarrakoak zihoazen lehen kaletik, ondarroarrak hirugarrenetik, eta Zierbena laugarrenetik. Altxorraren bila ondo zihoazen ustean, konturatu ziren halako batean buelta eman behar zutela, joandako lekutik itzultzeko, eta Donostiarra izan zen azkarrena, Zierbena gero bost segundora, eta Ondarroa ondoren, zazpira. Zarautz hamazazpi segundo atzerago zetorren.\nEzustean, gauzak berdindu egin ziren hasierako lekura itzultzen ari ziren bitartean. Itsasoaren laguntza baliatuz, Ondarroak erakustaldia egin zuen, mapa eskuan altxorra ondoen bilatzen ari zela erakutsiz. Baina berriz ohartu ziren bide hartan lehen ere ibiliak zirela, eta buelta atzera lehengora, beste noranzko batekin. Ezin, baina, eremu hartatik atera, balizaz betea bezala baitzegoen, mugatua. Haien aurretik altxorraren bila ibilitako batzuek mugatuko zutelakoan, bila segitu zuten, eta egin zituzten beste bi joan-etorri. Azkenean, Zierbena heldu zen azkarren, Ondarroa eta Donostiarra atzean utziz, eta Zarautz askoz atzerago.\nZierbenak zerbaiten usaina hartua izango zuen, nonbait, eta han geratu zen, altxorra gertu zuelakoan. Berehala atera ziren beste lau taldeetako arraunlariak, eta hauei ere bi joan-etorri egitea tokatu zitzaien. Lehenengoan ia parean ziren Hondarribia hirugarren kaletik, Orio laugarrenetik, eta Santurtzi lehenengotik. Baina hortik aurrera, Hondarribia ibili zen azkarren, eta ederki baliatu zuen aukera, aurkariak atzean utzi eta txanda irabazteko. Gainditu zuten aldi berean Zierbenak egindako denbora, eta altxor preziatuaren jabe egin zen etxeko eremuaren jabea. Eman zuen atentzioa azken etorrian bukaeran hartu zuen norabideak, istriborrera joan baitzen. Huraxe izan, nonbait, Ben Guunen sekretua altxorra non zegoen jakiteko, eta belarrira esana omen zion lehenagotik Ioseba Amunarriz patroiari, handik itzultzeko etxe aldera. Ez, ordea, Zierbenako Borja Gomez patroiari, eta, Hondarribiaren garaipenarekin, salbu ikusi zuen altxor preziatua Ben Guun naufragoak ere.\nPozarren iritsi zen etxera altxorrarekin Amunarriz patroia, bere izena Euskadiko Txapelketa gehien irabazia zeukan Juan Karlos Fontanen parean ikusita. Piratak balira bezala, behar den moduan ospatu omen zen atzo Hondarribian.


Niko Pirosmani - Wikipedia, entziklopedia askea.\nNiko Pirosmanashvili ( georgieraz : ნიკო ფიროსმანაშვილი; Mirzaani, Georgia ; 1862-1918), Niko Pirosmani izenarekin ere ezaguna, Georgiako margolari primitibista izan zen.\nMirzaani (en) , 1862ko maiatzaren 5a\nTbilisi, 1918ko apirilaren 9a (55 urte)\n: gibeleko gutxiegitasuna\nNiko Pirosmanashvili 1862ko maiatzaren 5ean jaio zen Mirzaanin, Georgian, nekazari familia baten semea, gurasoek mahasti txiki baten jabeak zirela. Laster umezurtz geratu zen eta zaharragoak ziren bi ahizpek zaindu zuten. 1870 inguruan Tbilisira joan zen bizitzera, eta 1872an zerbitzari gisa lan egiten hasi zen familia aberats batean. Errusieraz eta georgieraz idazten ikasi zuen. 1876an Mirzaanira itzuli zen eta artzain bihurtu zen.\nAutodidakta, zuzenean hulearen gainean margotzea izan zen bere espezialitateetako bat. 1882an Tbilisin tailer bat ireki zuen baina ez zuen aurrera egin. 1890ean tren gidari gisa lan egin zuen, eta kartelak sortzen lortu zuen lana 1895ean. Betidanik pobrezian igarotako bizitzan denetarik egin zuen, etxeak margotzen edo fatxadak zuritzen ibili zen adibidez. Bere margolanek bertakoen artean ospea izan arren, inoiz ez zen artista profesionala izan. Bizimodua irabaztea izan zen beti bere zeregin garrantzitsuena. 1918ko apirilean hil zen desnutrizioak eta gutxiegitasun hepatikoak jota. Nino hilerrian lurperatu zuten, baina leku zehatza ezezaguna da, ez baitzen erregistratu.\nMendearen hasieran, Niko Pirosmanashvili Tbilisiko tren geltokitik ez oso urrun zegoen etxebizitza txiki batean bizi zen. Bere margolanek tokiko eszena lokalak, georgiar arruntak eta haien eguneroko bizitza biltzen zituen, Baita Georgiako pertsonaia historikoen irudimenezko erretratuak ere, hala nola Xota Rustaveli-rena edo Tamar erreginarena, baita georgiar arruntak eta haien eguneroko bizitza ere.\nOrkatza, 1913, Shalva Amiranashvili Arte Ederretako Museoa .\n1910ean Mikhail Le-Dantue poeta errusiarraren eta Kiril Zdanevich artistaren babes gartsua lortu zuen. Azken horren anaiak Pirosmanashvili buruzko gutun bat idatzi zuen Zakavkázskaia Rech egunkarian 1913. Moskuko Moskóvskaia Gazeta egunkarian urtarrilaren 7an Mishen erakusketari buruzko berria agertu zen, bertan hainbat margolari autodidaktak egindako lanak erakusten zirela. Pirosmanashviliren lau lan zeuden haien artean, tartean Orkatzak izenekoa. Kritikoak harrituta geratu ziren bere talentuarekin, eta laster Pirosmanashviliren lanari buruzko artikulua argitaratu zen Georgiako Temi egunkarian.\nNiko Pirosmani, Baserritarra zezenarekin (1916), MT Abraham Zentroa\n1916an sortutako Georgiako Margolarien Elkarteak Pirosmanashvili gonbidatu zuen bileretara eta harrera egin zioten. Hala ere, gizartearekin zuen harremana ez zen erraza izan. Kideetako batek haren karikatura bat argitaratu zuen eta horrek asko mindu zuen. Etengabeko pobreziak, Lehen Mundu Gerra zela eta handitutako arazo ekonomikoekin batera, bere lanaren aitorpenik gabe hil zen.\nGerraren ondoren, hil eta gero, ospea lortu zuen nazioartean, Parisen eta beste leku batzuetan margolari naïf ospetsu bihurtu zen. 1926an argitaratu zen Pirosmanashvili buruzko lehen liburua, georgieraz, errusieraz eta frantsesez..Pablo Picassok ere bere erretratuaren zirriborroa egin zuen 1972an. Gaur egun 200 margolan inguru daude munduan, eta urtetan zehar bere artelanen hainbat erakusketa egin dira: Kiev (1931), Varsovia (1968), Paris (1969), Viena (1969), Niza eta Marseilla (1983), Tokio (1986) ), Zurich (1995), Turin (2002), Istanbul (2008) eta Vilnius (2008-2009).\nJaialdia organistarekin (1906)\nEmakumea eta seme-alabak errekan\nSeme-alabarik gabeko aberatsak eta seme-alabekin bedeinkatutako emakume pobrea\nEkialdeko Artearen Museoa, Mosku\nTaberna baten iragarkia Zakatalan\nShalva Amiranashvili Arte Ederretako Museoa\nNiko Pirosmani 1862-1918: a year of Georgia in the Ukraine. 35 paintings by Pirosmani from the collection of the Georgian National Museum, Georgian National Museum (Sakartvelos erovnuli muzeumi), Tbilisi: 2006.\nNiko Pirosmanashvili-ren Galeria, Georgiako Parlamentua .\nMultimedia: Niko Pirosmani\nAzken aldaketa 23 ekaina 2021(e)an, 12:22(e)tan


Robert Jungk'en «Etorkizuna asi da» deritzan zorizko-liburua arestian irakurria naiz. Gaiaren azalketa argia da, atsegiña, noizbeinka —jakintzaren azken aurrerapenak jalkitzen dituanean batez ere—, siniskaitz-keñuz bekañai goruntz eragiteko gai izanarren. Alaz ere, bildugarrizko benetasun-oñarri gabea danik ezin esan, kezka ta zirrara sortu arteraño bilbea egokiro askatzen bait digu idazleak.\nLiburu ontan, inpernutar antzezketa bai'litzakean, oraindar zibilizaziñoaren ekitaldi dardargarrienetara, soin ta gogoz egillearekin batera agertzen gera.\nDiorama batean bezelaxe, begien aurrez-aurre lerrokatzen dira, mamituak, egi biurtuak, gizonaren adimenak amets eziñen billaketan burutu dituan ezinkizun (?) eroenak, otzikaragarrienak.\nLertxunkote dalako tokian, mardul eta luzeak, «ziziriko zuzenduak» ikusten ditugu. Ziziriko zuzendu oiek, 130 miletara goratzen dira, eguratsari gañartuaz, itzal eta otz-tegietaraño. Lurretik zuzenduak, eta lurtarrakin arremanetan etengabe, irtendako leku berberara itzultzen dira.\nMuoc Lake'n, Mojave lekaroan, egazkin azkarren irterara garamatzi idazleak. Egazkiñen ordualdiko abiadura 500 km.'tik gorakoa da, eta munduari bira-biraka lurrartu gabe, aidean irraidaka bi egun eta geiago egatu ditezkenak dira.\nLertxunaga deritzan eskualdean, atomuaren uria ikusgarri zaigu, loro zurrun esiz gordea, gain batean ezarria, dorre goitiek inguratua. Ametsezko erria dirudi, erreflektorien begiek gabaz zaindua, guzia —egun argia dirudila—, argi zuriz bildua. Ta egun argiz, bertako bizilagunen betarte itunak ikustaturik, usnagarri zaigu burnarizko esi-barrutian ezkutatzen dan inpernu-izkillu baten bildur illuna.\nEmen, egilleak, Richland'eko aurrai, baita gizonai ere, konta oi zaien «Gizon zuria» izendatzen duan edestia jalkitzen digu. Antxiñako bildur-ipuien edeskera berria da, oraindar edeskera jatorra.\n«Gizon zuria», gai radiegikor zatia bere etxera eraman zuan gizon baten edeskun deitoragarria da. Gizon orrek, gai radiegikorraz bere sendiko guziak kutsarazi zituan. Guraso ta seme-alabak gaxotegiratuak bear izan zuten; soñeko ta errediak erre zizkieten; etxea ere suntsitu zieten. Ta adurkeriak, jaioterritik erauzi ta erbestera, urrutira, uxatu zituan etxe artako guziak. Auxen da «Gizon zuria» dalako edesketa.\nAraneta'n, egilleak atomu-bonba'ren lerketa ikustarazten digu; munduosteko ikusketa dirudi. Ango odeitzarraren edadura gaitza, berorren argi zurien eta itxukorra, eta ango eztanda ta dunbots dardargarriak! Guzia galtzea dijoakigula dirudi, lurra kizkurtzera, barrunatzera, ondoratzera.\nBeste kapitulu batean, lekaroan ondarperatutako gai atomutarren kondarraz mintzo zaigu. Kondar edo zaborkeri atomutar oiek, milla ta milla urtetan radiegimena galduko ez duten kondar radiegikorrak diranez, irratasunen erio-arrixkua etengabe berekin daramate. Ziñez, zati oiek, kondar oiek, inpernuko zatiak dira gure gaurko aro aurrendu onek etorkizun-gizonai utzita onakoxe oarraz: «Arrixku-tokia. Ez gero aurrera jo».\nAruntzago, garai artako bizitzaren beste zenbait aspektu ikustaraztera garamatzi idazleak; ta Izadia derrioreztua ikusten degu, indarkatua, beartua, lauskitua; ta jakitarauzko bidez, beiaren ernaltze artifiziala ikusi ezezik, ollo-sortzea ere ikustarazten zaigu. «Garun elektroniku» dalakoaren gelgaiak begi aurretik pasarazten zaizkigu, eta euria eta elurra artifizialki eragiñak mara-mara lurreratzen ikusten degu. Gure artean oraindik errogatibak egin oi ditugu euri-eske; an, Ameriketa'n, bidezko dan diru zerbaiten bitartez, Krich jaunarenera joatea naikoa, bere jakite-bidez euria naiz elurra zelai egarrituetara erori dedin.\nLiburua itxi bezin laster gure aurreneko nabaipena zabalgarria da. Lokarrazi gaituan zoramen edo aztikeri batetik esna-berriak gerala deritzaigu; edo-ta urrutiko ludi batetik zear egindako bidaldi luzearen etxeratzea. Huxley'en mundu zoriontsua, egitazkoa biurtzen zaigu emen, eta idazlearen ikusketan bezin atsegiña da. Amets txar batean bezelaxe, or ageri zaizkigu ikaragarrizko makinak, almen ezagugabeko suak, billaketa larrienak, erotasunak.\nOlakoetan, joera irrikagarriena zelaietara iges-egitea da, mendietara igotzea, gizonetatik eta tramankuluetik urruntzea, eta baita «giza-makina» (homme-machine) diranetatik aldegitea ere, bizitzaldi ontan gizon eta makinak bat egitera datoz-eta; aize zabalean arnasartzea, zeru ta zuaitzak begiztatzea, eta aberak eta Jainkoa'ren izakiak Jainkoa'k egin zituan bezelaxe ikustea.\nOrañarteo oro irudimenez ikusi ondoren, gure burua gogarketa lasaiean asten da, mundu berri orrek eta beragandik ondoretu ditezken arrixkuak gure gogamenari auznar-gai ugaria damaiote-ta. Larritasunak artzen gaitu, antzematen bait diogu aipatutako guzia alboratzeko, guregandik aztantzeko egingo dana alperrekoa izango dalako, aurrera egin bearrak ezerk etengo ez dulako.\nGogai onen azpian, munduarenn aurren egunetatik gizonari eragiten dion kezka kendu-ezin batek biotza ozkatzen dio, eta kezka orrexek egin-bidera bultzako dio zalantzarik iñor bai?, munduaren azken egunerarte.\nKezka auxe zeraman Colon'ek bere oial-ontziekin urandi-zear itxasoratu zanean; izan ere, txikitandik ametsetan irudimenera zitzaizkion Indi miragarrietako irudi zorakorrak urduri jartzen zuten.\nZorizko-zale guziak. Colon'ek izandako kezka ber-bera dute bultzagarri. Zorizko-lei orren azkureak eraginda urrutietara joan zitzaizkigun, lemaz, arpoiaz naiz gurutzez, gure eusko abendaren zenbait gizon bulartsu. Odolean darama gero euskaldunak itxasora-griña. Ta Amerikak arkitu ziranean, urre-zarparen billa euskaldunakin batera ainitz europar itxasoratu zizaizkigun urre orrexen dirdira zutela erakarle.\nKezka auxe izan dute bultzagarri, aro ontan, Everest gallurrera eta ludi-buru izoztuetara joan zaizkigun gizon kementsuak. Everest gallurrak eta ardazpuruaren ikutu-naiak gizonik asko zoratu ditu eta amaika trajedi ere sortu dizkigute txango malkar oiek.\nArdazpurura-ibilgoak eman digu une edo momentu aundi ta ugari: bañan zenbait uneren artean bat izan degu benetan aundia: Scott kapitanaren azken une aundikitar ura, oroz gain eder, ziñez gizon umanta baten une bikaña bere, azken mezua idazteari ekin zionean. Bere lagunak galduta, ludi-buru-buruan bere aberriaren ikurriña goratu ondoren, antxe dago bakar-bakarrik, lumari lotuta, ikurriña lagun uts, gu'ri lurtarroi burura eta biotzera zetorkionaz gutun xamurrena egiten. Une bikaña benetan!\nBide orrek ondamendira garamala esan dezaka norbaitek; baita-erantzuten diet nik txepelai aurrera-zale diranen izenaz, aundietasunera eta ezilkortasunera ere. Nolanai ere, gizonaren asmo goitarra beti salbatzen da.\nKezka auxe da (lurralde guziak ezagutu ondoren) goruntz, eguratsgaña'runtz gizona bultzatzen gaituana, ixilpekoak estalgetzera; kezka orrexek itxasoaren sakonetaraño eraman du gizona «gauza berriak» ikustera, itxas-sakongune itzalenen arkanuak azterkatzera, irudi mamutsu itxuragaitzekoak lo dagiten zulogunetara.\nGizonaren ausartasunak ez du dagoaneko Erkul'en zutarri geiagorik. Gure giza-gogoaren ezin-egonak berritasun eta zorizkoetara bultzatzen gaitu. Zergatik ote? Gure giza-kezka edo ezin-egon orren azpian irrikitasun aundia estalirik daramagulako: zorizko-zaletasuna.\nAzken arkikunde aundien erotasunean, babel-dorre zarraren mitua berrizten dala dirudi. Zer besterik da ba, aruntzagoko joera ori, ito ezin degun irrika ori, gorago igo nai ori, gordegaillu guziak lortu-naia, gai-ez dan dorre berri bat eraikitzea baizik, ortziraño mail-mailka gure buruak jaso eta izar kiñulariak ikutu ote ditezken saioa baizik?\nUrrutizkiña, irratia, egazkiña, telekuskiña... ez ote ditugu ba zeruramaillik sendoetakoenak baizik?\nBide ortatik, atomu-bonba arkitu degu, baita idrojenuarena, eta bonba almentsuagoak ere lortuko ditugulakoan gaude, ditekena baldin ba'da, eta ditekena ba'deritza.\nEguratsari gaña artu diogu uste ez genduan goieratik, eta itxas bera burgildu gera joranez, iñoiz ezagutu ez diran sakonetara; altxor izkutuenak urrenez urren estalgetu ditugu eta estalge-bideak etzaizkigu itxi.\nElezarrean bezela ondamendira ote goaz? Agian, ametsan ikus bezela gure salbaziora? Ixilkai auxe Jainkoa'rena da. Bañan aruntz edo onuntz, batera naiz bestera, nai ez degularik ere, ala bearrak eraginda, taigabe goaz. Salbatuko gera ala ondatuko gera, bañan alperrekoak dira gure aurrera-bidean gelditu nai gaituztenen oiuak, zoztorrak zein aundiak diran bide-erakusle antzo datozkigunen oarrak.\nBearbada, kezka onen azpian lei ixil bat ezkutatzen da; agian, ainbeste lanen io-mugatzat zorionari besterik ez dio gizonak jarrai; ba'liteke auxe izatea bai, ondo-ondotik, munduaren aurren egunetik gizonari mugitzera eragiten dion bultzakada: zoriontasunaren billaketa, ots, pakearena, lekaroetako izpilluketa (!) bai litzakean, egarriaren ezegai litzaiguken ur-osiña eskurakoi edo eldu-laster degula irudituarren, beti igesi ta igesi dijoakiguna.\nNolanai bañan, gure giza-izatea biurria da, egin-zale, asaldari, matxinzale. Degunaz, soin aldetik etsiarren, gogoak aurreruntz bultz egiten gaitu.\nOnenbestez, gaur artekoaz alegia, alki gera bai; alki izateak ordea, erosobera biurtu giñuzteke, eta erosotasun egonegiak errexkerietan itoko giñuzteke. Erosotasun geldoak, zabarregiak, gure gogo-kezka zapalduko ba'ligu, abere-maillan laister gure buruak narrasturik ikusiko genituzke.\nGure izangoak aurrera eragiten digu. Erabakiz eta bipil ar dezagun ba aurrera-bidea, ortan datza-ta gure trajedi ta aunditasuna.\nSormena arrotuaz eta adimena zorroztuaz, jakin-zaletasunak egoak emango dizkigu, dakigun eta ez dakigun bitarte illunaz gain, gizon geran aldetik, dagokigun mugarako egatu gaitezken.\nBabel-dorre zarraren kondar artean, naspil aundienean, guretzako gelditu zan zutik naiaren aunditasuna.